Εντυπωσιάζει η Τολίμα » Ποντάρισμα\nΕίστε εδώ : Αρχική > Ο Σημαδεμένος, Προβλέψεις > Εντυπωσιάζει η Τολίμα\nΕντυπωσιάζει η Τολίμα\nΣτήλη: Ο Σημαδεμένος, Προβλέψεις | Πέμπτη 15 Οκτωβρίου 2020\nΜικρός ο όγκος των αγώνων στο σημερινό κουπόνι του ΠΑΜΕ ΣΤΟΙΧΗΜΑ. Αγώνες από πολλά πρωταθλήματα, αυξημένος ο βαθμός δυσκολίας. Πάμε με ρίσκο.\nΕμβόλιμη αγωνιστική στη Φινλανδία. Η Λάχτι επανήλθε άμεσα στον δρόμο των επιτυχιών και στοχεύει σε είσοδο στα πλέι οφ. Φιλοξενείται στην έδρα της ουραγού Ροβανιέμι, η οποία απογοητεύει, έχοντας υποστεί 12 ήττες στα 13 τελευταία εντός έδρας παιχνίδι. Παίρνουμε το ανάλογο ρίσκο και επιλέγουμε το «2» στο πρώτο ημίχρονο.\nΜένουμε στην ίδια κατηγορία. Η Χέλσινγκφορς υποδέχεται την Ιλβες. Πρόκειται για δύο ομάδες με ελάχιστες διαφορές, μόλις 2 βαθμοί η μεταξύ τους διαφορά. Αμφότερες παίζουν επιθετικό ποδόσφαιρο. Η γηπεδούχος «μετρά» 5 G/G και 4 Over στα 6 τελευταία παιχνίδια. Η φιλοξενούμενη έχει καταγράψει 4 G/G και 3 Over στο ίδιο χρονικό διάστημα. Ποντάρουμε στο Goal – Goal.\n«Κλείνουμε» με Κολομβία. Η Τολίμα συνεχίζει ακάθεκτη την ξέφρενη πορεία της. Βρίσκεται σταθερά στην κορυφή της βαθμολογίας, ενώ είναι η μοναδική ομάδα της χώρας που παραμένει αήττητη στο φετινό πρωτάθλημα, με απολογισμό 7 νίκες και 6 ισοπαλίες. Επίσης, διαθέτει με διαφορά την καλύτερη άμυνα της κατηγορίας, με μόλις 7 γκολ παθητικό. Αντιμετωπίζει την Αλιάνζα Πετρολέρα, που αναμένεται κουρασμένη, καθώς ξημερώματα Τρίτης, έπαιξε με την Μπουκαραμάνγκα. Πάμε με τον «άσο».\n804 18.00 ΡΟΒΑΝΙΕΜΙ – ΛΑΧΤΙ 2 ΗΜ. 2,50\n808 18.30 ΧΕΛΣΙΝΓΚΦΟΡΣ – ΙΛΒΕΣ G/G 1,73\n847 00.00 ΤΟΛΙΜΑ – ΑΛΙΑΝΖΑ ΠΕΤΡ. 1 1,73


«Ελεύθεροι Άνθρωποι»: Νέο κόμμα με επικεφαλής τον Γιώργο Τράγκα\nΔημοσίευση 11 Φεβρουαρίου 2021, 12:00 / Ανανεώθηκε 11 Φεβρουαρίου 2021, 15:46\nΕπικεφαλής νέου κόμματος ο Γιώργος Τράγκας. Κάλεσμα στους πολίτες να γραφτούν μέλη και να δραστηριοποιηθούν πολιτικά.\nΤην απόφασή του να εμπλακεί ενεργά με την πολιτική και να δημιουργήσει το δικό του κόμμα ανακοίνωσε ο Γιώργος Τράγκας.\nΜέσα από το ραδιόφωνο του Crash, ο γνωστός δημοσιογράφος απηύθυνε κάλεσμα στους πολίτες να ενταχθούν στο Κίνημα Ελευθέρων Ανθρώπων και να γραφτούν μέλη, σε όλη τη χώρα, ζητώντας τους να δραστηριοποιηθούν πολιτικά.\nΟ Γιώργος Τράγκας είπε χαρακτηριστικά: «Μετά από μια μεγάλη πορεία στην ελληνική δημοσιογραφία, θα είμαι παρών στις εκλογές. Κλείνοντας τη μακρά πορεία μου έχω μια δουλειά ακόμα να κάνω. Να πρωταγωνιστήσω στη δημιουργία ενός νέου παλλαϊκού ρεύματος ανατροπής του ζόφου και όσων ζούμε. Που θα φέρει στην επιφάνεια ελεύθερους ανθρώπους. Όσοι θέλετε μπορείτε να πάρετε μέρος, χωρίς κομματικές ταυτότητες. Στα 200 χρόνια από την Επανάσταση του '21, είναι καιρός να δώσουμε μια μεγάλη ελπίδα στα παιδιά και στα εγγόνια μας».\nΤη νέα πολιτική πρωτοβουλία με αρχηγό τον Γιώργο Τράγκα είχε ανακοινώσει ήδη, γραπτώς, ο πρώην βουλευτής Αχαΐας και πρόεδρος του Χριστιανοδημοκρατικού Κόμματος Ελλάδος, Νίκος Νικολόπουλος, καθώς θα συνδράμει και ο ίδιος.


Διαρκής επιτροπή Κοινωνικών Υποθέσεων ,σχέδιο νόμου του Υπουργείου Εργασίας και Κοινωνικών Υποθέσεων: «Δουλειές Ξανά: Αναδιοργάνωση Δημόσιας Υπηρεσίας Απασχόλησης και ψηφιοποίηση των υπηρεσιών της, αναβάθμιση δεξιοτήτων εργατικού δυναμικού και διάγνωσης των αναγκών εργασίας και άλλες διατάξεις». - Ιάσονας Φωτήλας\nHome » Blog » Διαρκής επιτροπή Κοινωνικών Υποθέσεων ,σχέδιο νόμου του Υπουργείου Εργασίας και Κοινωνικών Υποθέσεων: «Δουλειές Ξανά: Αναδιοργάνωση Δημόσιας Υπηρεσίας Απασχόλησης και ψηφιοποίηση των υπηρεσιών της, αναβάθμιση δεξιοτήτων εργατικού δυναμικού και διάγνωσης των αναγκών εργασίας και άλλες διατάξεις».\nΔιαρκής επιτροπή Κοινωνικών Υποθέσεων ,σχέδιο νόμου του Υπουργείου Εργασίας και Κοινωνικών Υποθέσεων: «Δουλειές Ξανά: Αναδιοργάνωση Δημόσιας Υπηρεσίας Απασχόλησης και ψηφιοποίηση των υπηρεσιών της, αναβάθμιση δεξιοτήτων εργατικού δυναμικού και διάγνωσης των αναγκών εργασίας και άλλες διατάξεις».2022-04-082022-04-11https://fotilas.gr/wp-content/uploads/2019/01/nd-1.pngΙάσονας Φωτήλαςhttps://fotilas.gr/wp-content/uploads/2022/01/thumbnail_pstm3716.jpg200px200px\nΚαταρχάς θα ήθελα να ευχαριστήσω τον αξιότιμο Υπουργό κ. Χατζηδάκη για την τιμή που μου κάνει να εισηγούμαι σήμερα ένα μεταρρυθμιστικό νομοσχέδιο εμβληματικής σημασίας το οποίο εναρμονίζεται πλήρως με όσα ισχύουν και εφαρμόζονται εδώ και χρόνια στα υπόλοιπα ευρωπαϊκά κράτη.\nτο υπό συζήτηση ν/σ συνιστά μια σημαντική μεταρρυθμιστική τομή στην πολιτική για την απασχόληση, τη δημιουργία νέων θέσεων εργασίας, την αναβάθμιση των δεξιοτήτων και του συστήματος κατάρτισης.\nΑποσκοπεί στο να βοηθήσει τους ανέργους -και ιδίως τους μακροχρόνια ανέργους- να βρουν δουλειά, με νέα ψηφιακά εργαλεία, και να επιβραβευθούν όσοι αναζητούν ενεργά ή βρίσκουν εργασία.\nΜεταβαίνει από την παθητική επιδοματική πολιτική στην ενεργητική, ενθαρρύνοντας συγχρόνως όσους αναζητούν εργασία να καταρτίζονται, να επιμορφώνονται και κατ’ επέκταση να βελτιώνονται.\nΚόβει τον ομφάλιο λώρο από τα επιδόματα και ωθεί στην δράση.\nΣυμβάλλει όμως σημαντικά και στο να αντιμετωπιστούν τα φαινόμενα κατάχρησης και εξαπάτησης/απάτης που έχουν εντοπιστεί και συνδέονται με την ιδιότητα του εγγεγραμμένου ανέργου στα Μητρώα του ΟΑΕΔ και τις παροχές και τα ωφελήματα που τη συνοδεύουν. Εντοπίστηκαν, κυρίες και κύριοι, άτομα που παραμένουν ακόμα και 20 χρόνια εγγεγραμμένοι στον ΟΑΕΔ, ενώ δηλώνουν εισοδήματα 50.000, 60.000 ή ακόμα και 100.000 ευρώ ετησίως και διαμένουν σε χλιδάτες περιοχές.\nΦαινόμενα όπου «άνεργοι-ρετιρέ» εκμεταλλεύονται τις «τρύπες» της νομοθεσίας και επωφελούνται από παροχές όπως είναι η πρόσβαση στα προγράμματα κοινωνικού τουρισμού ή ακόμα και η μοριοδότηση για προσλήψεις στο δημόσιο. Τέτοιες περιπτώσεις πρέπει να πάψουν να υφίστανται και σε αυτό αποσκοπεί το παρόν σχέδιο νόμου.\nΤα σχετικά ωφελήματα πρέπει να προορίζονται για όσους το έχουν πραγματικά ανάγκη και το Υπουργείο Εργασίας και Κοινωνικών Υποθέσεων νομοθετεί προς αυτή την κατεύθυνση, την κοινωνικά δίκαιη και σωστή.\nΕπιπλέον με τις ρυθμίσεις που προωθούμε διασφαλίζουμε ότι τα χρήματα των φορολογουμένων για τα επιδοτούμενα προγράμματα κατάρτισης θα πιάνουν τόπο. Γιατί μέχρι σήμερα δεν φαίνεται να γίνεται έτσι.. Και αυτό δεν το ισχυρίζομαι εγώ, το αναφέρει η τελευταία έρευνα του Ευρωπαϊκού Κέντρου για την Επαγγελματική Εκπαίδευση και Κατάρτιση (CEDEFOP) για τον Ευρωπαϊκό Δείκτη Δεξιοτήτων 2022 (European Skills Index) που δημοσιεύθηκε τον Φεβρουάριο του 2022.\nΣύμφωνα με αυτή, η Ελλάδα κατατάσσεται:\n•\tΣτην 4η θέση από το τέλος ως προς την ανάπτυξη δεξιοτήτων (skills development), δείκτης που εκφράζει τα αποτελέσματα του συστήματος εκπαίδευσης και κατάρτισης στην ανάπτυξη δεξιοτήτων.\n•\tΣτην 5η θέση από το τέλος στην ενεργοποίηση δεξιοτήτων (skills activation, που αφορά τη μετάβαση από την εκπαίδευση στην εργασία).\n•\tΣτην προτελευταία θέση στην αντιστοίχιση δεξιοτήτων (skills matching, που αναφέρεται στο βαθμό που οι δεξιότητες ταιριάζουν στην αγορά εργασίας).\nΈτσι εξηγείται το γεγονός ότι αν και η ανεργία κινείται σε υψηλά επίπεδα, σε πολύ χαμηλότερα βέβαια σε σχέση με το παρελθόν, παρ’ όλα αυτά υπάρχουν συγχρόνως χιλιάδες θέσεις εργασίας που δεν μπορούν να καλυφθούν.\nΓια τον λόγο αυτό και εμείς ανεβάζουμε τον πήχη στην κατάρτιση, τόσο για τους παρόχους της κατάρτισης όσο και για τους καταρτιζομένους, με στόχο η κατάρτιση να μετατραπεί σε αποτελεσματικό εργαλείο από την μια για να βρουν δουλειά οι άνεργοι και από την άλλη για να καλύψουν τις ανάγκες τους οι επιχειρήσεις.\nΕπιδιώκουμε να αντιστρέψουμε τη δυσανάλογη σχέση της προσφοράς και της ζήτησης.\nΣτο πλαίσιο της συνολικής μας προσπάθειας για ενίσχυση της απασχόλησης και επανεκκίνησης του ΟΑΕΔ, αυτός μετονομάζεται σε Δημόσια Υπηρεσία Απασχόλησης (ΔΥΠΑ). Με τον τρόπο αυτό σηματοδοτείται το τέλος μιας εποχής και η έναρξη μιας νέας.\nΚαι για να προλάβω τον αντίλογο της αντιπολίτευσης σχετικά με το κόστος της μετονομασίας αυτής, η αλλαγή ονόματος δεν συνεπάγεται καμία δημοσιονομική επίπτωση. Και τούτο διότι υπήρχε σχετική πρόβλεψη στις πιστώσεις του Ταμείου Ανάκαμψης ανεξαρτήτως αλλαγής ονόματος. (με μια επιφύλαξη αυτό, το άκουσα χθες από τον Υπουργό- αν το κατάλαβα σωστά).\nΤο παρόν ν/σ κινείται πάνω σε τρεις άξονες.\nΑναδιοργάνωση του ΟΑΕΔ, νέα εργαλεία για την ενίσχυση της απασχόλησης, αναβάθμιση του συστήματος κατάρτισης.\nΕιδικότερα αναφορικά με την αναδιοργάνωσή του, πέραν της μετονομασίας του ΟΑΕΔ σε Δημόσια Υπηρεσία Απασχόλησης (ΔΥΠΑ), προωθούμε αλλαγές και στην διοίκηση του, με νέα σύνθεση του Διοικητικού Συμβουλίου και τη σύσταση τριών θέσεων υποδιοικητών. Κατά τα πρότυπα του ΕΦΚΑ, στον οποίο οι διοικητές απαριθμούνται σε 4 ή του ΟΠΕΚΑ. Και αυτό το κάνουμε για να κατανέμεται σωστά η εργασία ώστε να μην τα φορτώνεται όλα ένας Διοικητής.\nΕπίσης συστήνεται το Συμβούλιο Κοινωνικών Εταίρων με εναλλασσόμενη προεδρία από εργαζόμενους και εργοδότες, το οποίο θα γνωμοδοτεί για ζητήματα αρμοδιότητας της ΔΥΠΑ.\nΟ ΟΑΕΔ αναδιοργανώνεται αλλά πολύ περισσότερο εκσυγχρονίζεται μέσα από μια σειρά νέων ψηφιακών εργαλείων, όπως είναι η ψηφιακή κάρτα ΔΥΠΑ, το ψηφιακό μητρώο, το ψηφιακό ατομικό σχέδιο δράσης που διευκολύνουν τους ανέργους στην άσκηση των δικαιωμάτων τους και διασυνδέονται μεταξύ τους.\nΚαι τί είναι όλα αυτά τα ψηφιακά εργαλεία; Πάμε να τα δούμε με τη σειρά…\nΗ\tθέσπιση ψηφιακής κάρτας ΔΥΠΑ, θα διευκολύνει τον αναζητούντα εργασία στις συναλλαγές του, βεβαιώνοντας αυτόματα την ιδιότητά του και τα δικαιώματα που απορρέουν από αυτή. Μάλιστα μπορεί να είναι εφαρμογή για κινητή συσκευή και θα βεβαιώνει την εγγραφή του αναζητούντος εργασία στο ψηφιακό μητρώο της ΔΥΠΑ.\nΗ δε κατάρτιση του ψηφιακού μητρώου της ΔΥΠΑ θα περιλαμβάνει τους αναζητούντες εργασία και τα στοιχεία τους, τυχόν προτάσεις για απασχόληση, την ύπαρξη ή μη ατομικού σχεδίου δράσης κ.α. Η εγγραφή και παραμονή στο μητρώο θα αποτελεί προϋπόθεση προκειμένου ο αναζητών εργασία να είναι δικαιούχος των επιδομάτων, βοηθημάτων και παροχών που προβλέπονται κατά περίπτωση.\nΗ κατάρτιση του ψηφιακού ατομικού σχεδίου δράσης από τον αναζητούντα εργασία σε συνεργασία με τον εργασιακό σύμβουλο της ΔΥΠΑ θα περιλαμβάνει τις γνώσεις, ικανότητες, δεξιότητες, την προηγούμενη απασχόλησή του καθώς και τις ανάγκες κατάρτισης του υποψήφιου εργαζόμενου ή άλλες ενέργειες που θα διευκολύνουν την εύρεση εργασίας με συγκεκριμένο χρονοδιάγραμμα υλοποίησής τους. Με αυτόν τον τρόπο θα παίρνουν σοβαρά την κατάρτιση και θα ενθαρρύνονται όλοι να το κάνουν.\nΕπιπλέον, με το υπό συζήτηση ν/σ καταργείται ο Ενιαίος Λογαριασμός για την Εφαρμογή Κοινωνικών Πολιτικών και από 1.1.2023 δημιουργείται ο Ειδικός Λογαριασμός Επαγγελματικής Κατάρτισης (ΕΛΕΚ). Ο ΕΛΕΚ θα συσταθεί σε νομικό πρόσωπο που θα συγκροτήσουν οι κοινωνικοί εταίροι, οι οποίοι αποκτούν νέο ρόλο στην ανάπτυξη δράσεων και προγραμμάτων σχετικών με την επαγγελματική κατάρτιση και την αναβάθμιση δεξιοτήτων του επαγγελματικού δυναμικού. Θα διαθέτει το 50% τουλάχιστον των εσόδων του για χρηματοδότηση δράσεων επαγγελματικής κατάρτισης και το υπόλοιπο για χρηματοδότηση ινστιτούτων, ερευνητικών – εκπαιδευτικών κέντρων κ.ά.\nΕπίσης το ν/σ προβλέπει νέες μεθόδους για μια αναβαθμισμένη, διευρυμένη στεγαστική πολιτική, με έμφαση στους νέους.\nΜε αυτόν τον τρόπο διευκολύνουμε τόσο την απόκτηση ακινήτων όσο και την αξιοποίηση της ακίνητης περιουσίας της ΔΥΠΑ. Με άλλα λόγια επεκτείνονται οι αρμοδιότητες της ΔΥΠΑ, ώστε να μπορεί να ασχοληθεί με τις στεγαστικές ανάγκες των νέων, μέσω της χορήγησης παροχών και της υλοποίησης σχετικών προγραμμάτων. Εισάγονται ρυθμίσεις που θα επιτρέψουν την καλύτερη εκμετάλλευση και την αύξηση των εσόδων της. Προβλέπεται η εκμίσθωση ακινήτων, η ανοικοδόμηση με δαπάνες του μισθωτή, η δυνατότητα αγοράς ακινήτων από τη ΔΥΠΑ, η σύμπραξη με δημόσιους και ιδιωτικούς φορείς για την ανέγερση ακινήτων κ.ά.\nΣτόχος μας είναι η αποτελεσματικότερη αξιοποίηση της περιουσίας του πρώην ΟΕΚ αλλά και η ανάπτυξη μιας πολιτικής που θα διευκολύνει τη στέγαση για χιλιάδες εργαζόμενους και ιδιαίτερα τους νέους.\nΚυρίες και κύριοι συνάδελφοι, ο δεύτερος άξονας αποσκοπεί στην τόνωση της εργασίας και την παροχή κινήτρων σε όσους αναζητούν δουλειά.\nΓια πρώτη φορά προβλέπεται ότι θα καταβάλλεται το επίδομα εργασίας αντί για το επίδομα ανεργίας από τη ΔΥΠΑ.\nΕιδικότερα προβλέπεται ότι όσοι βρίσκουν δουλειά κατά την περίοδο καταβολής του επιδόματος ανεργίας, θα συνεχίσουν να εισπράττουν το 50% του επιδόματος μέχρι την προβλεπόμενη ημερομηνία λήξης της περιόδου καταβολής του.\nΔίνουμε κίνητρα για εργασία και μπόνους στους μακροχρόνια ανέργους για ενεργή αναζήτηση εργασίας.\nΣτο ίδιο πλαίσιο προβλέπεται «πριμ» 300 ευρώ για τους μακροχρόνια ανέργους άνω των 5 ετών, που καταρτίζουν Ψηφιακό Ατομικό Σχέδιο Δράσης.\nΤο ν/σ εισάγει εισοδηματικά κριτήρια για τα ωφελήματα και τις παροχές που συνδέονται με την ανεργία και ΟΧΙ για το ίδιο το επίδομα ανεργίας. Στόχος της ρύθμισης είναι η αντιμετώπιση φαινομένων κατάχρησης και απάτης. Τα κριτήρια που εισάγονται είναι αυτά που προβλέπονται για την καταβολή του επιδόματος θέρμανσης (διευκρινίζεται ότι θα εφαρμόζονται μόνο τα εισοδηματικά και όχι τα περιουσιακά κριτήρια που προβλέπονται για την καταβολή του επιδόματος θέρμανσης).\nΤο επίδομα ανεργίας θα εξακολουθήσει να χορηγείται χωρίς εισοδηματικά κριτήρια, όπως επίσης και το επίδομα μακροχρόνιας ανεργίας και το βοήθημα για αυτοτελώς και ανεξάρτητα απασχολούμενους. Η ισχύουσα νομοθεσία για αυτά παραμένει ως έχει.\nΑυτό στην πραγματικότητα γίνεται για να καλύπτει η πολιτεία τους πραγματικά μακροχρόνια ανέργους και όχι ορισμένους επιτήδειους που εκμεταλλεύονται το σύστημα.\nΚαι πάμε να αναλύσουμε την ενεργοποίηση της διαγραφής από το μητρώο ανέργων ύστερα από τρεις αρνήσεις κατάλληλων θέσεων εργασίας και την άρνηση συμμετοχής σε δράση κατάρτισης. Με την πρόβλεψη αυτή υιοθετούμε μια δίκαιη ρύθμιση η οποία ισχύει σε όλες σχεδόν τις ευρωπαϊκές χώρες.\nΗ Ελλάδα ευθυγραμμίζεται με την ευρωπαϊκή νομοθεσία, όπου οι πολιτικές απασχόλησης στηρίζονται στην έννοια του «αναζητούντος εργασία», δηλαδή του προσώπου που είναι διαθέσιμο και πρόθυμο να αναλάβει εργασία. Μέχρι τώρα, παρατηρούνταν το φαινόμενο να παραμένουν στα μητρώα ανεργίας του ΟΑΕΔ εγγεγραμμένα πρόσωπα, τα οποία είτε δεν ενδιαφέρονται να αναζητήσουν εργασία, είτε ήταν απρόθυμα να προχωρήσουν σε κάποια σχετική ενέργεια. Η άρνηση επί τρεις φορές κατάλληλης θέσης εργασίας (λαμβάνοντας υπόψη ότι ως «κατάλληλη» ορίζεται η θέση που αντιστοιχεί στην επαγγελματική ιδιότητα, τις γνώσεις, τις δεξιότητες, τον τελευταίο μισθό και τον τόπο μόνιμης κατοικίας του ανέργου). Δεν θα πάει για παράδειγμα ο μηχανικός σε σούπερ μάρκετ.. και η άρνηση συμμετοχής σε δράση κατάρτισης είναι εκφάνσεις αυτού ακριβώς του φαινομένου, που επιχειρείται να αναστραφεί.\nΠάμε λοιπόν στον τρίτο άξονα, στον οποίο δίνουμε ιδιαίτερη έμφαση στην κατάρτιση, στην ποιοτική κατάρτιση. Πλέον τίθεται η αξιολόγηση και συγκεκριμένα κριτήρια για τους παρόχους της επιδοτούμενης συνεχιζόμενης επαγγελματικής κατάρτισης με στόχο τον αποτελεσματικότερο έλεγχο τους.\nΗ πληρωμή των παρόχων και των ωφελούμενων κατάρτισης θα πραγματοποιείται βάσει αποτελέσματος. Εδώ ο στόχος μας όπως είπα προηγουμένως είναι να εξασφαλίσουμε ότι οι πόροι της κατάρτισης θα «πιάσουν τόπο» αλλά και να τη μετατρέψουμε σε δυνατό όπλο και απαραίτητο εφόδιο υπέρ των ανέργων και των εργαζομένων.\nΜάλιστα θεσπίζουμε τον «Ατομικό Λογαριασμό Δεξιοτήτων» ως το ψηφιακό εργαλείο, όπου θα καταγράφονται οι καταρτίσεις και οι πιστοποιήσεις που λαμβάνει ή/και δικαιούται ο καταρτιζόμενος. Με τον τρόπο αυτό θα χορηγούνται πληροφορίες και σε δυνητικούς εργοδότες.\nΜεταξύ των άλλων διατάξεων του ν/σ θα σταθώ στην θέσπιση του πλαισίου υλοποίησης της δράσης «Δημιουργία χώρων φύλαξης βρεφών εντός επιχειρήσεων». Το ν/σ αποκτά και τη δημογραφική του διάσταση και γίνεται αγκαλιά για την οικογένεια.\nΑντικείμενο της δράσης είναι η χρηματοδότηση 120 επιχειρήσεων για τη δημιουργία και τον εξοπλισμό των χωρών φύλαξης βρεφών (ηλικίας από έξι μηνών έως 2 ετών και 6 μηνών) εντός των εγκαταστάσεων όπου ασκούν τη δραστηριότητά τους.\nΩφελούμενοι είναι οι γονείς παιδιών που απασχολούνται στην εγκατάσταση όπου δημιουργείται ο χώρος φύλαξης.\nΣτόχος μας είναι ξεκάθαρα η εξισορρόπηση της επαγγελματικής με την οικογενειακή ζωή και η έμπρακτη στήριξη των εργαζόμενων γυναικών. Ενθαρρύνουμε τις γυναίκες για να συμμετέχουν ενεργά στην αγορά εργασίας!\nΚυρίες και κύριοι συνάδελφοι, κλείνοντας, το ν/σ του Υπουργείου Εργασίας και Κοινωνικών Υποθέσεων είναι η υλοποίηση των απαιτήσεων της κοινωνίας και συμβαδίζει με το σύνολο της παραγκωνίζοντας μεμονωμένα συμφέροντα. Τάσσεται τόσο υπέρ της ποιοτικής απασχόλησης όσο και υπέρ του εργαζομένου. Συνιστά σημαντική τομή στον τρόπο λειτουργείας του ΟΑΕΔ και βελτιώνει σημαντικά το σύνολο των παρεχόμενων υπηρεσιών του. Είναι υποχρέωση μας να αλλάξουμε τα κακώς κείμενα του Οργανισμού και ταυτόχρονα να εξασφαλίσουμε τις σύγχρονες ανάγκες της αγοράς εργασίας. Για τον λόγο αυτό Ο ΟΑΕΔ επιτέλους αλλάζει σελίδα…\nΟ ΙΑΣΩΝ ΦΩΤΗΛΑΣ ΣΤΗΝ ΕΚΠΟΜΠΗ «ΕΠΙ ΤΟΥ ΠΙΕΣΤΗΡΙΟΥ» ,ΣΤΙΣ 07.04.2022Συνεντεύξεις\nΟ ΙΑΣΩΝ ΦΩΤΗΛΑΣ ΣΤΟΝ ΣΚΑΪ ΠΑΤΡΑΣ 89,4, ΣΤΙΣ 08.04.2022Συνεντεύξεις


Σαρκοζί: «Καμία συμφωνία με Λε Πεν – Το 18% δεν της ανήκει!» - Newsit.gr\nNewsit / Κόσμος / Σαρκοζί: «Καμία συμφωνία με Λε Πεν – Το 18% δεν της ανήκει!»\nΔημοσιεύθηκε: 25.04.2012 | 11:54\nΝικολά Σαρκοζί και Φρανσουά Ολάντ εξακολουθούν να «γλυκοκοιτάζουν» τους ψηφοφόρους της άκρας δεξιάς, την ώρα που το επικοινωνιακό παιχνίδι έχει... «ανάψει»!\nΑπό την πρώτη στιγμή που έγιναν γνωστά τα αποτελέσματα του α’ γύρου των γαλλικών προεδρικών εκλογών, στην εξίσωση ο όρος «διαπραγμάτευση». Ποιος θα δώσει τι και σε ποιον, ποιος θα πείσει όσους έμειναν εκτός να βάλουν πλάτη και με τι αντάλλαγμα.\nΟι δυο υποψήφιοι στρέφονται κυρίως στο 18% της Μαρίν Λε Πεν και του Εθνικού Μετώπου. Αλλά πρέπει να κρατήσουν και στις ισορροπίες. Και φυσικά να μη φανεί ότι παρακαλούν να συνεργαστούν με την ακροδεξιά.\nΜάλλον αυτό επιχείρησε και ο Σαρκοζί όταν είπε ότι δε θα υπάρξει συμφωνία με το Εθνικό Μέτωπο ούτε και θα βάλει υπουργούς του κόμματος της Λε Πεν στην κυβέρνησή του, αν επανεκλεγεί.\nΈκανε όμως και το άνοιγμά του: «αρνούμαι να δαιμονοποιήσω τους ψηφοφόρους που ψήφισαν για την υποψήφια του Εθνικού Μετώπου» είπε στο Radio France ο Γάλλος πρόεδρος και πρόσθεσε: «πρέπει να τους ακούσουμε και να μην θεωρήσουμε ότι πρέπει να κλείσουμε τη μύτη μας». «Το 18% που ψήφισε την Μαρίν Λε Πεν δεν της ανήκει, αλλά αποτελεί υποχρέωσή μου να απευθυνθώ σε αυτούς», πρόσθεσε.\nΤην ίδια στιγμή, ο Σοσιαλιστής υποψήφιος και φαβορί, σύμφωνα με τις δημοσκοπήσεις, ο Φρανσουά Ολάντ, αποκάλυψε στο τηλεοπτικό δίκτυο France 2 ότι υπάρχουν διχογνωμίες στους κόλπους του κόμματος του Σαρκοζί (UMP) ως προς τη στάση που θα τηρηθεί σε περίπτωση αναμέτρησης με το Εθνικό Μέτωπο κατά τις βουλευτικές εκλογές (10 και 17 Ιουνίου).\nΚαι φυσικά εξέφρασε τη δυσαρέσκειά του για το γεγονός ότι ο Νικολά Σαρκοζί προσπαθεί να προσελκύσει μέχρι και ηγετικά στελέχη της άκρας δεξιάς.\nΚαι όταν ρωτήθηκε σχετικά με το τι θα έκανε σε περίπτωση αναμέτρησης Εθνικού Μετώπου – UMP στις βουλευτικές εκλογές, υπενθύμισε ότι δεν έχει ποτέ διστάσει. Εξάλλου όπως πρόσθεσε βρέθηκε στη θέση αυτή το 2002, όταν η αριστερά κλήθηκε να ψηφίσει υπέρ του Ζακ Σιράκ για να κλείσει τον δρόμο στον Ζαν-Μαρί Λε Πεν προς το Μέγαρο των Ηλύσιων Πεδίων.\n«Πρώτος γραμματέας του Σοσιαλιστικού Κόμματος τότε, κάλεσα σε ψήφο υπέρ του Σιράκ. Δεν είπα κατά της άκρας δεξιάς, είπα υπέρ του Ζακ Σιράκ», είπε ο Ολαντ.\nΑλλού προβληματίζονται και αλλού…πανηγυρίζουν για την άνοδο της Λε Πεν!


Bonding δοντιών: Πρόκειται για μια από τις πιο διαδεδομένες τεχνικές της αισθητικής οδοντιατρικής. Είναι η διαδικασία συντηρητικής αποκατάστασης της οδοντικής ουσίας, που επιτυγχάνεται με τη χρήση σύνθετων ρητινών διαστρωμάτωσης.\nΕφαρμόζεται σε αραιά δόντια ώστε να μικρύνουν τα κεντά ή σε μικρά δόντια ώστε να μεγαλώσουν. Προτείνεται να εφαρμοστεί σε περιπτώσεις απονευρωμένων δοντιών επειδή σκουραίνει το χρώμα τους ή σε δόντια με διχρωμίες αλλά και σε δόντια με πολλά σφραγίσματα. Μπορεί να εφαρμοστεί σε στραβά δόντια και σε δόντια με αποτριβές.\nΔεν εφαρμόζεται σε δόντια με τερηδόνα, ουλίτιδα και περιοδοντίτιδα. Σε αυτές τις περιπτώσεις προηγείται πάντοτε η θεραπεία των δοντιών όπως σφραγίσματα, απονευρώσεις, καθαρισμός, θεραπεία ουλίτιδας.\nΤο bonding επιλέγεται όταν δεν απαιτείται ή δεν επιθυμεί ο ασθενής τροχισμό των δοντιών.\nΕίναι μια ανώδυνη τεχνική αποκατάστασης με αναστρέψιμο αποτέλεσμα καθώς οι ρητίνες που χρησιμοποιούνται μπορούν στο μέλλον να αφαιρεθούν και ολοκληρώνεται σε μία μόνο επίσκεψη. Αμέσως μετά την αποκατάσταση ,ο ασθενής μπορεί να φάει ότι θέλει και δεν νιώθει καμία ενόχληση.


Γιατί να πουλάει κάποιος μια Porsche Cayman GT4 με 2.300 χλμ.; - AutoGreekNews\nΑρχική » Γιατί να πουλάει κάποιος μια Porsche Cayman GT4 με 2.300 χλμ.;\nΦανταστείτε ότι έχετε παραγγείλει μια ολοκαίνουργια Porsche Cayman GT4 και αφού περιμένατε πως και πώς για να την παραλάβετε και να την οδηγήσετε, να την πουλάτε μετά από μόλις λίγες μέρες, έχοντας διανύσει σχεδόν 2.300 χιλιόμετρα. Και όμως κάτι τέτοιο έγινε στην πραγματικότητα. Τι μπορεί να έχει πάει τόσο στραβά ή τι μπορεί να «χάλασε» τόσο πολύ τον ιδιοκτήτη της; Μήπως παρουσίασε κάποιο πρόβλημα; Την περίμενε πιο άνετη; Ήθελε περισσότερα γκάζια;\nΑπίστευτο, και όμως την πουλάει γιατί δεν τον βόλευαν τα καθίσματά της! Αντί λοιπόν να αντικαταστήσει τα καθίσματα, αποφάσισε να πουλήσει την Cayman GT4 και να αγοράσει μια καινούργια με τα μπάκετ καθίσματα που αναζητούσε.\nΆξιο αναφοράς είναι και το γεγονός ότι η συγκεκριμένη Cayman GT4 πωλείται στην τιμή των 105.000 δολαρίων, δηλαδή 20.400 δολάρια περισσότερα από την τιμή των 84.600 δολαρίων που πωλείται ως καινούργια. Ίσως γιατί είναι ετοιμοπαράδοτη και βρεθεί ο πελάτης που την θέλει εδώ και τώρα!\nTags: Porsche Cayman Porsche Boxster\nΝέο Kia Cerato και με 1.600άρη ντίζελ κινητήρα (+video) Ανακοινώθηκαν οι επιδόσεις και τιμές του νέου Renault Megane


Ο James Corden παραδέχθηκε ότι έχασε ρόλους λόγω του βάρους του - TLIFE\nΗΟΜΕ Ειδήσεις - Νέα Ο James Corden παραδέχθηκε ότι έχασε ρόλους λόγω του βάρους του\n01.02.2020 | 19:10\nΟ James Corden παραδέχθηκε ότι έχασε ρόλους λόγω του βάρους του\nΟ James Corden είναι ένας από τους περιζήτητους ηθοποιούς, τον οποίο παρακολουθούν εκατομμύρια τηλεθεατές κάθε εβδομάδα ως παρουσιαστή του «The Late Late Show», αλλά σε μια νέα συνέντευξη στο περιοδικό «New Yorker» θυμήθηκε ότι έχασε ρόλους, επειδή οι υπεύθυνοι casting θεώρησαν ότι είναι υπέρβαρος.\n«Ήμουν καλός για να υποδυθώ έναν εύσωμο δικαστή σε μια αίθουσα δικαστηρίου, ή θα ήμουν ο τύπος που αφήνει μια τηλεόραση στον Hugh Grant σε μια ταινία» είπε και εξήγησε πώς το Hollywood παρουσιάζει κάποιον που φορά μεγαλύτερο νούμερο ρούχα.\nΟ Άγγλος ηθοποιός, τραγουδιστής, τηλεοπτικός παρουσιαστής αναφέρθηκε σε ένα περιστατικό που συνέβη σε μία από τις πρώτες του δουλειές, όταν υποδύθηκε τον επιστάτη σε κολέγιο στη σαπουνόπερα «Hollyoaks» στο Ηνωμένο Βασίλειο. Όπως θυμήθηκε ο James Corden, ο υπεύθυνος σκηνικού διακόσμησε το δωμάτιο του χαρακτήρα που υποδυόταν με αφίσες με fast food.\nΟ Corden εξοργίστηκε και επέμεινε ότι δεν θα γυρνούσε τη σκηνή μέχρι να αφαιρεθούν οι αφίσες. «Θεώρησα ότι ήταν πραγματικά κακό για όποιον είναι υπέρβαρος» εξήγησε ο ηθοποιός. «Θυμάμαι να λέω στον υπεύθυνο: «δεν γνωρίζω κανένα άτομο που θα έβγαζε μια φωτογραφία ένα χοτ ντογκ και ένα χάμπουργκερ και θα τα κολλούσε στον τοίχο»».\nΗ προσβολή λόγω του βάρους του άλλου υπάρχει πάντα, υποστήριξε ο James Corden. «Μας το θυμίζουν όλο τον χρόνο», είπε. «Υπάρχει μια κοινή και προσβλητική παρερμηνεία ότι οι άνθρωποι με λίπος είναι ηλίθιοι και τεμπέληδες. Δεν είναι. Το καταλαβαίνουμε. Γνωρίζουμε ότι το υπερβολικό βάρος δεν είναι καλό για εμάς. Αγωνίζομαι όλη μου τη ζωή προσπαθώντας να διαχειριστώ το βάρος μου», είπε.


ΚΝΕ: Το σποτ με τίτλο «πού είναι ο Παππάς» με τη Ρένα Βλαχοπούλου - thetimes.gr\nΘα πονάτε φασιστακια της ΚΝΕ!!! Το νομοσχέδιο θα περάσει !! Εσείς τι σχέση έχετε με την < δημοκρατία>;;;;; Αυτά να τς κάνετε στον Κιμ της β Κορέας!!!!!!!\nεαν δεν ησουν βρωμικος θα ειχες παραιτηθει κ…….για τον εξαφανισθεντα ,ξερεις εσυ\nΤι σχεση εχει ο Παππας με το νομοσχεδιο για την παιδεια, αυτο μονο το αρρωστημενο μυαλο των κομμουνιστων μπορει να το συνδεσει. Ας μας πουνε καλυτερα για τον αρχιτραμπουκο Πουλικογιαννη και πως με την καλυψη της ΝΔ δεν ειναι στη φυλακη αυτη τη στιγμη, για εγκληματα πολλαπλασια απο αυτα των χρυσαυγιτων.\nTα συντρόφια έχουν ακούσει για το σύμφωνο Ρίμπεντροφ Μολότοφ; Τι έχουν να πουν για το φιλαράκι τους τον Χίτλερ;\nΚαποιοι εχουν ακουσει\nΚαι αν τους το αναφερεις λενε οτι εγινε για “αμυντικους λογους”.\nΔηλαδη και η επιδρομη στην Πολωνια για αμυνα εγινε χαχαχαχ.\nΕιναι κλασσικη περιπτωση “τα εγκληματα τους ειναι ειδηχθη, τα δικα μας δικαιολογημενα, αρα δεν υφιστανται εγκληματα”.\nεσας τα κοκινα φασισταρια με τ λοσταρια στης πορειες επρεπε να κλεισουν μεσα αλα ειστε τυχεροι π μας κυβερνανε ανδρικελα …\nΗ ΚΝΕ καλά θα κάνει να ασχοληθεί με κάτι\nάλλο εκτός απο τα πανεπιστήμια επειδή όλοι αυτοί οι φασίστες τα κατάντησαν έτσι !Μια ζωή διαδήλωση ,υπνος ,κόπρισμα στην πλατεία ,και μετά άπειρα λόγια του αέρα χωρίς ουσία !!! Είναι τυχαίο που σε όλη την υφήλιο ο κομμουνισμός έχει εξαφανισθεί ? Τον έζησαν μερικά κράτη και οι πολίτες τους ακόμα σέρνονται απο την ανέχεια μετά απο τόσα χρόνια που εξαφανίσθηκε αυτό το μόρφωμα από τις χώρες τους ! Στην Ελλάδα βρήκε τροφή και στέγη στα πανεπιστήμια άσχετα αν είναι μειοψηφία ,προσπαθούν να κάνουν ντόρο με τις γελοιότητες τους επειδή η πολιτεία εξακολουθεί και τους ανέχεται εκεί για τους δικούς της λόγους !


Από όλες τις θυσίες που προσέφερε η Κρήτη μεσουρανεί το Αρκάδι\nΠαρ. 3 ΔΕΚ 21 00:28\nΗ κακοδιοίκηση και η καταπίεση της τουρκικής διοίκησης ανάγκασε την Παγκρήτια Συνέλευση που συνήλθε στα Χανιά να αποστείλει στις 14 Μαΐου 1866 αναφορά στον Σουλτάνο με μια σειρά αιτημάτων. Ζητούσε: βελτίωση του φορολογικού συστήματος, σεβασμό της χριστιανικής θρησκείας, αναγνώριση του πληθυσμού να εκλέγει ελεύθερα τους δημογέροντές του και τη λήψη μέτρων για την οικονομική ανάπτυξη του νησιού.\nΑπό όλες τις θυσίες που προσέφερε η Κρήτη μεσουρανεί το Αρκάδι. Η μονή Αρκαδίου ύψωσε το αίτημα της κρητικής ελευθερίας και ξεσήκωσε τα φιλελληνικά αισθήματα της Ευρώπης, αλλάζοντας τη νοοτροπία και την τακτική των ευρωπαϊκών δυνάμεων απέναντι στο Κρητικό ζήτημα.


The Wave (Το κύμα) | liberation14\n← 28 Σεπτεμβρίου 2013. Το ξημέρωμα μιας ελπιδοφόρας αυγής\n«Κείμενο του Ν. Μαζιώτη, μέλους του ΕΑ στην Κόκκινη Βοήθεια για τα 80 χρόνια από την γέννηση Της Μάινχοφ» →\nPosted on 28/09/2014\tby Liberation\nThe.Wave.2008 (το κύμα)\nΟ Ντένις, που ασχολείται ερασιτεχνικά με το θέατρο και αναζητά διαρκώς το νόημα, διοχετεύει επιτέλους κάπου το πάθος του. Ένας μαθητής Τούρκικης καταγωγής είναι ίσος με τον Γερμανό. Μόνο που αν για τα μέλη της ομάδας όλα φαίνονται σωστά, όσοι βρίσκονται στην απ’ έξω δείχνουν την δυσπιστία, αν όχι την αγωνία τους.\nΔείτε εδώ το πρώτο μέρος-dailymotion\nΔείτε εδώ το δεύτερο μέρος-dailymotion


Προορισμός Λήμνος | Aboutickets\nΑεροπορικά εισιτήρια για Λήμνο.\n60 €Αθήνα για ΛήμνοςΘεσσαλονίκη για ΛήμνοςΧανιά για ΛήμνοςΡόδος για ΛήμνοςΣαντορίνη για Λήμνος\nΠτήσεις από Ελλάδα για Λήμνο\nΔαντελωτές ακτές, κρυστάλλινα νερά, αρχαιολογικό ενδιαφέρον και το ηφαιστειακό τοπίο δίνουν το στίγμα της φυσιογνωμίας της Λήμνου. Κλείστε φθηνά αεροπορικά εισιτήρια και απολαύστε τον φυσικό πλούτο σε συνδυασμό με τα ιστορικά μνημεία και τη γαλήνη του τοπίου.\nΑπό Ελλάδα για Λήμνο πετάμε με απευθείας πτήσεις των:\nΠληροφορίες για Λήμνο\nΗ Λήμνος έχει διατηρήσει ανόθευτο τον χαρακτήρα της και οι φιλόξενοι κάτοικοι της ασχολούνται με παραδοσιακά επαγγέλματα παράγοντας το νόστιμο τυρί, το κρασί και το μέλι για τα οποία η Λήμνος φημίζεται από την αρχαιότητα.\nΑνάμεσα στις εξορμήσεις σας στα χωριά και τις παραλίες του νησιού οπωσδήποτε θα επισκεφθείτε το εντυπωσιακό ηφαίστειο, το αρχαίο ιερό των Καβείρων και τα ερείπια της πολύ σημαντικής πόλης της αρχαιότητας Πολιόχνη.\nΑπό την αρχαιότητα η Λήμνος ήταν γνωστή για το κρασί, το μέλι και τα τυροκομικά της προϊόντα.\nΑνάμεσα σε δυο όρμους το λιμάνι και το Ρωμαίικο γιαλό απλώνεται η Μύρινα, πρωτεύουσα και λιμάνι του νησιού. Στη μέση υψώνεται ο απότομος βράχος με κάστρο στην κορυφή, συμβάλλοντας στη δημιουργία μιας μοναδικής εικόνας.\nΗ αρχιτεκτονική της, κράμα παλιών και συγχρόνων κτιρίων, της δίνουν μια ξεχωριστή ομορφιά.\nΗ περιοχή κατοικείται συνεχώς από την Προϊστορική εποχή.\nΣτην αρχαιότητα η Λήμνος ζούσε στο ρυθμό των εκρήξεων των δυο ηφαιστείων της, που σκέπαζαν με στάχτη και σύννεφα καπνού το νησί. Εδώ σύμφωνα με τη μυθολογία πέταξε ο Δίας τον Ήφαιστο για να τον κρατήσει μακριά από την κατοικία των θεών, τον Ώλυμπο.\nΈτσι έφτιαξε στη Λήμνο το εργαστήρι του και δίδαξε την τέχνη της σιδηρουργίας στους κατοίκους της, τους Σίντιες.\nΣτο νησί βασίλεψε ο Θόας με σύζυγο του την κόρη του βασιλιά Ιωλκού, τη Μύρινα, που έδωσε και το όνομα της στο λιμάνι του νησιού.\nΟι ανασκαφές στη Λήμνο απέδειξαν την ύπαρξη νεολιθικού πολιτισμού στην αρχαία πόλη Πολιόχνη. Ένα από τα ονόματα της Λήμνου κατά τα Ιστορικά χρόνια ήταν Δίπολις, χάρη στις δυο ισχυρές της πόλεις τη Μύρινα και την Ηφαίστεια.\nΧρόνια αργότερα, η Λήμνος πέρασε από τα χέρια των Περσών στους Μακεδόνες και αργότερα στους Βυζαντινούς και τους Τούρκους. Τελικά το νησί απελευθέρωσε ο ελληνικός στόλος το 1912.\nΑεροδρόμιο Το Διεθνές Αεροδρόμιο Λήμνου «Ήφαιστος» βρίσκεται 22 χλμ. ανατολικά της Μύρινας που είναι η πρωτεύουσα του νησιού Λήμνος.\nΠτήσεις πραγματοποιούνται προς/από:Αθήνα, Μυτιλήνη, Θεσσαλονίκη, Σάμο και Ρόδο.\nΗ επωνυμία «Ήφαιστος» δόθηκε στο αεροδρόμιο του νησιού λόγω της σχέσης που είχε κατά την αρχαιότητα με τον θεό της φωτιάς Ήφαιστο. Σύμφωνα με την αρχαιοελληνική μυθολογία, όταν ο θεός Ήφαιστος εκσφενδονίστηκε από τον Όλυμπο έπεσε στη Λήμνο. Οι κάτοικοι του νησιού, οι αγριόφωνοι «Σίντιες», τον περιέθαλψαν και εκείνος τους δίδαξε την τέχνη της μεταλλουργίας, δημιουργώντας τα εργαστήρια του στο ηφαίστειο Μόσυχλον που υπήρχε στο νησί.\nΟ καλύτερος τρόπος να εξερευνήσετε το νησί είναι με το δικό σας μεταφορικό μέσο μιας και είναι αρκετά μεγάλο.\nΣτο νησί υπάρχουν αντιπροσωπείες όλων των μεγάλων εταιριών ενοικιαζόμενων αυτοκινήτων.\nΑν δεν έχετε τη δυνατότητα να νοικιάσετε ΙΧ μπορείτε να εξυπηρετηθείτε είτε με το ΚΤΕΛ είτε με ταξί.\nΤο Αρχαιολογικό μουσείο με ευρήματα Αρχαϊκής, Κλασσικής και Ελληνιστικής περιόδου.\nΒυζαντινό-Εκκλησιαστικό μουσείο Ιεράς Μητροπόλεως Λήμνου με εκκλησιαστικά κειμήλια, ιερά άμφια, εικόνες και παλιά εκκλησιαστικά βιβλία.\nΑξίζει να επισκεφτείτε την Πολιόχνη που είναι από τους αρχαιότερους νεολιθικούς οικισμούς του Αιγαίου.\nΘα κολυμπήσετε στην παραλία Βρόσκοπος.\nΘα κολυμπήσετε στην εκτεταμένη παραλία με ψηλούς και απότομους βράχους στη μια της μεριά, που θυμίζουν μικρογραφία των Μετεώρων.\nΤο βυζαντινό κάστρο κτίστηκε από τον Ανδρόνικο Α´ Κομνηνό πάνω στα υπολείμματα των αρχαίων Πελασγικών τειχών.\nΠροσθήκες και ενισχύσεις έγιναν αργότερα από τους Γενοβέζους και αργότερα από τους Ενετούς το 1477.\nΑξίζει η ανάβαση στο κάστρο όχι μόνο για τη γοητεία του ίδιου του κτίσματος αλλά και για την ανεμπόδιστη θέα που προσφέρει προς τη Μύρινα και το Αιγαίο.\nΦτάνοντας στο κάστρο και τις σπηλιές του βράχου μπορεί να δείτε για μια στιγμή ένα από τα ελευθέρα ελάφια που ζουν εδώ.\nΗ μητρόπολη της Αγίας Τριάδας με τα περίτεχνα μαρμάρινα καμπαναριά της που υψώνονται στον καθαρό ουρανό.\nΗ Καρατζάδειος βιβλιοθήκη.\nΤα σημαντικότερα ευρήματα προέρχονται από τις ανασκαφές που έγιναν στον προϊστορικό οικισμό της Πολιόχνης.\nΤο Βυζαντινό-Εκκλησιαστικό μουσείο Ιεράς Μητροπόλεως Λήμνου με εκκλησιαστικά κειμήλια, ιερά άμφια, εικόνες και παλιά εκκλησιαστικά βιβλία.\nΤο Λαογραφικό μουσείο με δείγματα από την ζωή του τόπου όπως ήταν πριν στις αρχές του αιώνα και μερικές δεκαετίες πριν.\nΈνα χωριό Μικρασιατών προσφύγων που διατηρούν σε μεγάλο βαθμό το γλωσσικό τους ιδίωμα και με ιδιαίτερη κλίση στη μουσική.\nΜεγάλο πανηγύρι γίνεται στις 26 Οκτωβρίου, στη γιορτή του Αγίου Δημητρίου.\nΤο χωριό είναι επίσης φημισμένο για την παραγωγή μοσχάτου, ξηρού κρασιού.\nΑγροτικό χωριό που βρίσκεται 28 χλμ. ανατολικά της πρωτεύουσας. Τα Καμίνια βρίσκονται κοντά στον πολύ σημαντικό χώρο της αρχαίας Πολιόχνης.\nΑξίζει να επισκεφτείτε την Πολιόχνη που είναι από τους αρχαιότερους νεολιθικούς οικισμούς του Αιγαίου. Ο πρώτος αυτός οικισμός της 4ης χιλιετίας π.Χ. εξελίχθηκε σε ακμάζουσα πόλη της εποχής του Χαλκού. Σημαντικές ανασκαφές έφεραν στο φως τέσσερις διαδοχικούς οικισμούς, κτισμένους τον έναν επάνω στον άλλο.\nΗ παλαιότερη πόλη ανήκει στην 4η χιλιετία π.Χ. και στην νεώτερη βρέθηκαν σπίτια με πέτρινα λουτρά, τα πρώτα στον ελληνικό κόσμο. Το τέλος του οικισμού φαίνεται πως οφείλεται σε ισχυρό σεισμό ή γεωλογική καταστροφή. Ωστόσο χρονολογικά συμπίπτει με τη μεγάλη έκρηξη του ηφαιστείου της Σαντορίνης.\nΣε μικρή απόσταση από τη Μύρινα ο Κάσπακας είναι ένα παραδοσιακό χωριό, κτισμένο στους πρόποδες του βουνού και αθέατο από τη θάλασσα για το φόβο των πειρατών.\nΟ Κοντιάς είναι ένα από τα μεγαλύτερα χωριά του νησιού, με 550 κατοίκους και απέχει 11 χλμ. από την Μύρινα.\nΕίναι ένας προμεσαιωνικός οικισμός κτισμένος ανάμεσα σε τρεις πευκόφυτους λόφους. Κάντε έναν περίπατο στα πέτρινα δρομάκια του χωριού κι επισκεφθείτε την παλιά εκκλησία του Αγίου Δημητρίου.\nΗ εκκλησία του Αγίου Ιωάννη λειτουργεί ως μουσείο με παλιές εικόνες. Εντυπωσιακοί είναι οι παλιοί πέτρινοι ανεμόμυλοι στη νότια είσοδο του χωριού.\nΜπάνιο στην όμορφη παραλία του Εβγάτη, που απέχει ένα χιλιόμετρο από το χωριό. Θα βρείτε εγκαταστάσεις για θαλάσσια σπορ και ταβερνάκια για φαγητό.\nΚεφαλοχώρι με πέτρινα σπίτια, κτισμένο στον εύφορο κάμπο όπου καλλιεργούνται σιτηρά. Στην περιοχή βρίσκονται δυο μικρές λίμνες: η Αλυκή και η Χορταρολίμνη, φυσικοί υγροβιότοποι.\nΟι δυο αρχαίες πόλεις του νησιού η Ηφαίστεια και η Κάβειρος. Η Ηφαίστεια ήταν η μεγαλύτερη πόλη της Λήμνου κατά την Κλασσική περίοδο και πήρε το όνομα της από το θεό της σιδηρουργίας Ήφαιστο που θεωρείτο ότι είχε το εργαστήριο του στο ηφαίστειο του νησιού. Ανάμεσα στα ερείπια θα δείτε το μεταγενέστερο ελληνορωμαϊκό θέατρο, θεμέλια σπιτιών από την αρχαιότητα όπως και ερείπια ακρόπολης και νεκροταφείου του 5ου και 4ου αι. π.Χ.\nΤο ιερό στην Κάβειρο είναι ίσως το αρχαιότερο ιερό των Καβείρων, ακόμη και από αυτό της Σαμοθράκης. Ανάμεσα στα τμήματα του που σώζονται θα δείτε το τελεστήριο, μία στοά, ένα ανάκτορο και ένα μεγάλο τελεστήριο Ελληνιστικής περιόδου.\nΈνα μονοπάτι στο τέλος του γκρεμού, μετά τα αρχαία, οδηγεί στην είσοδο μιας σπηλιάς. Σύμφωνα με την παράδοση έζησε ο ήρωας του Ομηρικού έπους, Φιλοκτήτης. Κατά μια εκδοχή η σπηλιά συνδέεται μυστικά με το Καβείριο ιερό.\nΜόλις έξι χιλιόμετρα από την Μύρινα βρίσκεται αυτό το πανέμορφο χωριουδάκι της Λήμνου. Χαρακτηριστικά είναι τα υπέροχα νεοκλασσικά του αρχοντικά.\nΕίναι γνωστό από τα παραδοσιακά γλυκά του νησιού, χαλβά, μαστίχα, ταχίνι και γλυκά του κουταλιού.\nΟι εκκλησίες του Αγίου Ανδρέα και της Κοίμησης της Θεοτόκου, του 19ου αι., με τις υπέροχες τοιχογραφίες και τις γύψινες διακοσμήσεις.\nΚτισμένο στον μυχό του ομώνυμου κόλπου, το κεφαλοχώρι του Μούδρου, ήταν άλλοτε η πρωτεύουσα του νησιού. Πρόκειται για ένα εμπορικό λιμάνι και ψαρολίμανο, γνωστό από την ιστορία ως ένα από τα πιο ασφαλή φυσικά λιμάνια της Μεσογείου.\nΕπισκεφθείτε την εκκλησία του Ευαγγελισμού της Θεοτόκου.\nΚτισμένη αμφιθεατρικά στον κόλπο του Μούδρου τα περιποιημένα σπιτάκια του χωριού φτάνουν μέχρι το γραφικό ψαρολίμανο. Η παραγωγή μυδιών, η σπογγαλιεία και η ναυτιλία είναι τα κύρια επαγγέλματα των κατοίκων του χωριού που στην πλειοψηφία τους είναι πρόσφυγες από την Κούταλη του Μαρμαρά που βρίσκεται στην Τουρκία.\nΟι κάτοικοι του χωριού ασχολούνται κυρίως με την μελισσοκομία, την αλιεία, την κτηνοτροφία και την γεωργία. Πεδινό χωριό με καλή ρυμοτομία.\nΓια μπάνιο θα πάτε στις κοντινές παραλίες Αγία Σωτήρα, Ζεματάς και Κολοκυθιού. Ο Ζεματάς είναι μια από τις πιο γνωστές του νησιού με υποδομή για θαλάσσια σπορ και παραθαλάσσια ταβερνάκια.\nΣτο βόρειο άκρο της Λήμνου, που σχηματίζεται μία μικρή χερσόνησος, 45 χλμ. ΒΛ. της Μύρινας, βρίσκεται το παραδοσιακό αυτό χωριό. Η θαλάσσια περιοχή του είναι ένας πλούσιος ψαρότοπος. Εκτός όμως από άφθονο ψάρι, παράγει καλό μέλι και τυροκομικά προϊόντα.\nΘα κολυμπήσετε στις παραλίες του Αγίου Στεφάνου και του Μανδρίου. Αν αγαπάτε το ψάρεμα, μην ξεχάσετε να πάρετε μαζί τα σύνεργα σας.\nΙαματικά λουτρά λειτουργούν κοντά στην παραλία του Αγίου Χαραλάμπους και είναι ιδανικά για ρευματισμούς και λασποθεραπεία με "λήμνια γη", ένα είδος πηλού που υπήρξε από τα πρώτα ιαματικά που χρησιμοποίησε ο Ιπποκράτης.\nΜεσογειακό χωριό του οποίου οι κάτοικοι ασχολούνται κυρίως με την καλλιέργεια της γης. Προσέξτε μπαίνοντας στο χωριό τις σκαλισμένες σε μαλακό βράχο αποθήκες σιτηρών.\nΗ εκκλησία της Ζωοδόχου Πηγής, στην είσοδο της οποίας βρίσκεται το άγαλμα της Μαρούλας, νεαρής ηρωίδας που πολέμησε τους Τούρκους στο Κάστρο τον 15ο αι.\nΤα λείψανα του βυζαντινού κάστρου στην ιστορική περιοχή Κοτσάνας.\nΟι εκκλησίες του Αγίου Γεωργίου και του Αγίου Αθανασίου στο χωριό.\nΣτο νοτιοανατολικό άκρο της Λήμνου βρίσκεται ένα από τα πιο παλιά και γραφικά χωριουδάκια του νησιού. Έχει ελάχιστους κατοίκους που κρατάνε ακόμη τις παραδόσεις. Στην περιοχή, επισκεφθείτε το μοναστήρι του Αγίου Σώζοντα.\nΜεγάλο διήμερο πανηγύρι στις 6 και 7 Αυγούστου, του Αγίου Σώζοντα, όπου καταφτάνουν στο μοναστήρι προσκυνητές από όλο το νησί.


Χυμοί εμπορίου : Οι πιο συνηθισμένες κατηγορίες χυμών εμπορίου. | Διαιτoλογία Χυμοί εμπορίου : Οι πιο συνηθισμένες κατηγορίες χυμών εμπορίου. | Διαιτoλογία\nΧυμοί εμπορίου : Οι πιο συνηθισμένες κατηγορίες χυμών εμπορίου.\nin Διατροφή, Επικαιρότητα, Νέα τρόφιμα\nΓνωρίζετε ποιοι είναι οι πιο διαδεδομένοι χυμοί εμπορίου; Όταν αγοράζετε ένα τέτοιο προϊόν είναι καλό να γνωρίζετε πως παρασκευάζεται και τι περιέχει, έτσι ώστε να είστε καλύτερα ενημερωμένοι για το τι θα διαλέξετε να βάλετε στο τραπέζι σας.\nΣτην σημερινή εποχή υπάρχουν πολλές κατηγορίες χυμών φρούτου εμπορίου που μπορείτε να βρείτε στην αγορά, λόγω της μεγάλης ζήτησης που παρουσιάζουν. Στην πραγματικότητα, τα τελευταία χρόνια οι χυμοί εμπορίου θεωρήθηκαν αντικαταστάτες των φρέσκων φρούτων και σε πολλές περιπτώσεις και των λαχανικών, σε τέτοιο βαθμό ώστε γρήγορα κατοχύρωσαν μια σημαντική θέση στο τραπέζι μας. Το κατά πόσον είναι όντως αντικαταστάτες των φρέσκων φρούτων και λαχανικών, τίθεται υπό αμφισβήτηση λόγω του τρόπου παρασκευής τους που στις περισσότερες περιπτώσεις βλάπτει τα φυσικά θρεπτικά συστατικά των φρούτων, της αρκετά μεγάλης προσθήκης ζάχαρης στο περιεχόμενο τους, αλλά και της άγνωστης προέλευσης των φρούτων από τα οποία παρασκευάζονται. Σε όλα αυτά ας προστεθεί και η πιο σημαντική ίσως φράση : τίποτα δεν μπορεί να συγκριθεί σε ποιότητα και θρεπτικότητα με το φρέσκο, με το βιολογικό. Πριν λοιπόν αγοράσετε χυμό εμπορίου, ενημερωθείτε.\nΧυμοί εμπορίου : Οι πιο συνηθισμένες κατηγορίες χυμών εμπορίου είναι :\nNFC χυμοί: Χυμοί εμπορίου ανώτερης ποιότητας που παράγονται από τα φρούτα με διάφορες μεθόδους, κυρίως με την έκθλιψη τους, ενώ κατά την επεξεργασία και την συσκευασία τους δεν αφαιρείται το νερό που περιέχουν τα φρούτα αυτά. Θεωρείται ό,τι πιο κοντινό υπάρχει στο φρέσκο στυμμένο χυμό και υποτίθεται ότι διατηρούν όσο το δυνατόν την αρχική φυσική κατάσταση των φρούτων από τα οποία προέρχονται, συμπεριλαμβανομένων και των περισσότερων βιταμινών, ιχνοστοιχείων και αρωματικών συστατικών τους. Είναι χυμοί ψυγείου που χαρακτηρίζονται συνήθως ως «100% φυσικοί χυμοί». Ορισμένοι έχουν προσθήκη ζαχάρων ενώ άλλοι όχι. Έχουν σύντομη ημερομηνία λήξης.\nΣυμπυκνωμένοι χυμοί: Είναι η πιο συνηθισμένη και ευρέως αναγνωρίσιμη μορφή χυμών εμπορίου στην αγορά. Παράγονται με την αφαίρεση μέσω εξάτμισης, του νερού από τον χυμό των φρούτων, προσφέροντας έτσι στην συσκευασία το πλεονεκτήματα αποθήκευσης και συντήρησης για μεγάλο χρονικό διάστημα στα ράφια των σουπερ μάρκετ. Οι συμπυκνωμένοι αυτοί χυμοί προσφέρονται στο εμπόριο σε διάφορους βαθμούς συμπύκνωσης, ενώ περιέχουν αρκετά μεγάλο βαθμό προσθήκης ζάχαρης-ζαχάρων- γλυκαντικών. Είναι δυνατόν να προστεθούν σε αυτούς βιταμίνες και ιχνοστοιχεία με χημικό τρόπο (εμπλουτισμένοι χυμοί).\nFruit purees: Πρόκειται για πολτοποιημένα φρούτα στα οποία έχει αφαιρεθεί ο φλοιός και ο πυρήνας τους (κουκούτσι). Είναι μορφή υπέρ-συμπυκνωμένων χυμών φρούτων και χρησιμοποιείται ιδιαίτερα σε παιδικές τροφές. Τα τελευταία χρόνια προτιμούνται και για την παραγωγή smoothies για το εμπόριο. Για την συντήρηση τους προστίθεται αρκετά μεγάλο ποσοστό ζάχαρης και γλυκαντικών ουσιών, ενώ περιέχουν και συντηρητικά στοιχεία. Η διαδικασία της πολτοποίησης και της συσκευασίας αλλοιώνει σε σημαντικό βαθμό τα θρεπτικά συστατικά των φρούτων.\nCloudy juices: Παράγονται από τους πιο πάνω πουρέδες φρούτων από τους οποίους έχει αφαιρεθεί ένα σημαντικό ποσοστό των στερεών συστατικών τους και έτσι προκύπτει ο χυμός. Χρησιμοποιούνται για την παραγωγή χυμών φρούτων που η μορφή τους σε πουρέ δεν μπορεί να καταναλωθεί αυτούσια ούτε ευχάριστα. Για την συντήρηση τους προστίθεται αρκετά μεγάλο ποσοστό ζάχαρης και γλυκαντικών ουσιών, ενώ περιέχουν και συντηρητικά στοιχεία. Οι διαδικασίες της πολτοποίησης και της συσκευασίας αλλοιώνουν σε σημαντικό βαθμό τα θρεπτικά συστατικά των φρούτων.\nΔιαυγασμένοι χυμοί: Ο όρος αναφέρεται σε διαυγείς χυμούς (διάφανους, χωρίς θολερότητα) από τους οποίους αφαιρέθηκαν τα στερεά υπολείμματα, τα κολλοειδή σωματίδια και οι ανεπιθύμητες πρωτεΐνες, συστατικά που είναι υπεύθυνα για την θολερότητα των χυμών. Για την συντήρηση τους προστίθεται αρκετά μεγάλο ποσοστό ζάχαρης και γλυκαντικών ουσιών, ενώ περιέχουν και συντηρητικά στοιχεία. Οι διαδικασίες της πολτοποίησης και της συσκευασίας αλλοιώνουν σε σημαντικό βαθμό τα θρεπτικά συστατικά των φρούτων.\nAνακαθαρισμένοι χυμοί : Πρόκειται για γλυκαντικές ύλες και όχι για χυμούς, άχρωμες, άοσμες και ουδέτερες που προέρχονται από χυμούς φρούτων, από τους οποίους έχουν αφαιρεθεί όλα τα συστατικά εκτός από τα φυσικά σάκχαρα (φρουκτόζη). Χρησιμοποιούνται ευρέως στη βιομηχανία τροφίμων ως φυσική γλυκαντική ύλη.


Το Εθνικό Σύστημα Υγείας προσφέρει αρχικά το εμβόλιο για την COVID-19 στα άτομα που φροντίζουν την υγεία του πληθυσμού και σε αυτούς που κινδυνεύουν περισσότερο. Οι υγειονομικοί είναι η πρώτη ομάδα που θα εμβολιαστεί ώστε να προστατευτούν οι ίδιοι αλλά και να είναι σε θέση να φροντίσουν την υγεία του πληθυσμού. Ο εμβολιασμός έχει ξεκινήσει και για τα άτομα άνω των 75 ετών και για τους 60-64. Στη συνέχεια το σύνολο του πληθυσμού άνω των 18 ετών. Η σειρά με την οποία θα πραγματοποιηθεί το εμβόλιο στον πληθυσμό θα βασίζεται στις οδηγίες της Εθνικής Επιτροπής Εμβολιασμού.\nΗ Ένωση Ασθενών Ελλάδας αποτελεί τη συνομοσπονδία άνω των 55 συλλόγων και ομοσπονδιών ασθενών από όλη την Ελλάδα, εκπροσωπώντας πάνω από 25.000 χρόνιους ασθενείς από ένα ευρύτατο φάσμα θεραπευτικών κατηγοριών.


Πώς να προστατεύσετε τα παιδιά όταν χρησιμοποιούν φορητές συσκευές - All About Computers\nΟι απειλές βρίσκονται παντού στο Διαδίκτυο και αποτελούν σοβαρό κίνδυνο για τους νεότερους σε ηλικία χρήστες.\nΕπιπλέον, τα παιδιά που χρησιμοποιούν φορητές συσκευές μπορεί να είναι ακόμα πιο ευάλωτα, επειδή είναι ελεύθερα να «σερφάρουν» στο Διαδίκτυο οποτεδήποτε ή οπουδήποτε χωρίς την επίβλεψη ενηλίκου.\nΟι σύγχρονες τεχνολογίες μπορούν να συμβάλουν στην προστασία των παιδιών στο Διαδίκτυο. Η Kaspersky Lab προσφέρει μια σειρά από εργαλεία για να διασφαλίσει ότι τα παιδιά είναι ασφαλή από ψηφιακές απειλές που στοχεύουν φορητές συσκευές. Τα εργαλεία αυτά μπορούν να εμποδίσουν αυτόματα επικίνδυνο περιεχόμενο, να φιλτράρουν ανεπιθύμητες ιστοσελίδες και να παρέχουν στους γονείς αναφορές σχετικά με τις εφαρμογές που έχουν εγκατασταθεί από τα παιδιά τους. Στα εργαλεία αυτά περιλαμβάνονται το Safe Browser για iOS και Windows Phone και το Kaspersky Internet Security – Multi-Device 2015, το οποίο προσφέρει μια σειρά εργαλείων ειδικά για συσκευές Android.techgear.gr


ΜΕΓΑΛΟΠΟΛΗ fm η δική σου φωνή : Τσίρκο ο ΣΥΡΙΖΑ και ο Βαρουφάκης ...Κλόουν\nΤσίρκο ο ΣΥΡΙΖΑ και ο Βαρουφάκης ...Κλόουν\nΔεν υπήρχε πιο εύστοχος χαρακτηρισμός κατά πολλούς από αυτόν που έδωσε ο τέως υπουργός Παιδείας και βουλευτής του ΠΑΣΟΚ Ανδρέας Λοβέρδος για τη στάση του Γιάννη Βαρουφάκη.\nΗ κατηγορία είναι πως ο υπουργός Οικονομικών άλλα λέει το πρωι, άλλα το μεσημέρι και άλλα το βράδυ. Η κατάσταση της χώρας σε όλα τα επίπεδα διαρκώς χειροτερεύει. Και δεν συμβαίνει αυτό τυχαία, από τη στιγμή που η κυβέρνηση λειτουργεί ως ένας θίασος Τσίρκου, που περιοδεύει στα κανάλια και αρκείται στο να σχολιάζει την επικαιρότητα. Ο εγκλωβισμός του ΣΥΡΙΖΑ στην προεκλογική του ρητορική έχει φέρει την Ελλάδα σε αδιέξοδο.\nΟ Ανδρέας Λοβέρδος κατηγόρησε τον Γιάννη Βαρουφάκη πως κινείται με γνώμονα την προσωπική του προβολή και δεν έχει συναίσθηση πως είναι επικεφαλής της οικονομικής πολιτικής την πιο κρίσιμη στιγμή για τον τόπο. Λίγο πριν την πτώχευση...\nΥπό αυτές τις συνθήκες ο όρος «Κλόουν» για τον Γιάννη Βαρουφάκη είναι επιεικής. Τα καμώματά του και τις παρενέργειες από τις τραγικές παραστάσεις του «Τσίρκο ΣΥΡΙΖΑ» τις λούζονται όλοι οι Έλληνες πολίτες... Ακόμη και εκείνοι του 65% που δεν ψήφισαν το κόμμα της Κουμουνδούρου και βλέπουν την πατρίδα τους να οδηγείται στη χρεοκοπία.


Τσάντα μαύρη ώμου shopping. Στο εσωτερικό της περιέχει ρυθμιζόμενο λουράκι για να μπορεί να φορεθεί και σαν ταχυδρόμος. Κλείνει με φερμουάρ και περιέχει και μικρό πορτοφόλι στο εσωτερικό της.\nΎψος : 33 εκ.\nΜήκος : 41 εκ.\nΦάρδος : 12 εκ.


Kalpa, Calf & The You and What Army Faction live στο Ρομάντσο\nΠέμπτη, 2 Απριλίου 2015 13:28\nΤην Κυριακή 19 Απριλίου 2015 το Ρομάντσο υποδέχεται για πρώτη φορά στο συναυλιακό του stage τους Kalpa, Calf και The You and What Army Faction.\nKalpa είναι η μονάδα μέτρησης του χρόνου που μεσολαβεί από τη σύλληψη ως την κατάρρευση ενός σύμπαντος. Xρησιμοποιήθηκε αρχικά από τους αρχαίους Ινδούς, στη συνέχεια από ένα μεταλά νοτιοκορεάτη και ένα γκρουπ από την Αθήνα. Επίσης είναι φινλανδική ομάδα χόκει επί πάγου και πόλη της Ινδίας. Το αθηναϊκό γκρουπ, στην προκειμένη, δημιουργήθηκε στα τέλη του 2013 και μόλις τον περασμένο Ιανουάριο κυκλοφόρησε σε ψηφιακή μορφή το ντεμπούτο self-released άλμπουμ της Sequences*.\nΟι Calf είναι ένα post-rock, noise rock γκρουπ που δημιουργήθηκε το 2008 στην Καρδίτσα. Η μουσική τους είναι πολύπλοκη, κάποιες φορές ακραία. Το 2014 κυκλοφόρησαν το δεύτερό τους άλμπουμ με τίτλο Bastards Anatomy Use A Unicorn Go To Apathy\nΟι Τhe you and what army faction είναι μια καλλιτεχνική διατύπωση του ανέκφραστου. Η νέα τους δισκογραφική δουλειά με τίτλο Glum κυκλοφορεί στις 13 Απριλίου από τη Smash Records.


Υποφέρεις από αλλεργίες; Κάνε αυτό το μακιγιάζ ! | Loutrakitv.gr\nΒγάζεις κοκκινίλες, ξυπνάς το πρωί και το πρόσωπο σου είναι κάπως πρησμένο, φυσάς τη μύτη σου και αυτή ερεθίζεται, τα μάτια σου δακρύζουν. Να τι πρέπει να κάνεις:\n1 Αδιάβροχη μάκιγιάζ ματιών.\nΝαι, βρες ένα καλό αδιάβροχο eyeliner και μια εξίσου καλή και αδιάβροχη μάσκαρα, ώστε να μην αγχωθείς σε περίπτωση που χρειαστεί να τρίψεις τα μάτια σου ή σου φύγει κάποιο δάκρυ.\n2 Σκιά αντί για eyeliner\nΑν το η αλλεργία σου σε ταλαιπωρεί και αδιάβροχο eyeliner δεν σου βρίσκεται, τόνισε τα μάτια σου με λίγη ματ σκιά. Σε περίπτωση που τα μάτια σου είναι αρκετά ερεθισμένα και φοβάσαι ότι θα πασαλειφτείς, αυτό το makeup θα σε σώσει\nΣε περίπτωση που η μύτη σου έχει κοκκινίσει επειδή φυσάς τη μύτη σου ανά δύο λεπτά στα χαρτομάντιλα, έ, ένας κορέκτορας σε πράσινο χρώμα είναι ό,τι πρέπει. Το πράσινο είναι το αντίθετο από το κόκκινο, έτσι η κοκκινάδα εξουδετερώνεται.\n4 Πόλεμος εναντίον του puffiness\nΠριν ξεκινήσεις την οποιαδήποτε κίνηση για να βαφτείς, σιγουρέψου ότι έχεις καταφέρει να δαμάσεις τις σακούλες κάτω από τα μάτια και γενικά τα πρηξίματα. Μπορείς να δοκιμάσεις το μυστικό της Irina Shayk δηλαδή να κάνεις ένα γρήγορο πέρασμα με ένα παγάκι στο πρόσωπο. Το παγωμένο θα καταφέρει να μικρύνει τα τυχόν οιδήματα.\n5 Αν δεν ξεπρηστείς\nContouring is your friend. Φτιάξε λιγο τα φρύδια σου. Αν ξεκινήσεις το μακιγιάζ από τα φρύδια τότε σίγουρα θα καταλάβεις τι ανάγκες έχει το πρόσωπο σου. Τα φρύδια είναι “τα όρια¨ του προσώπου και σε βοηθάνε να εστιάσεις στα σωστά σημεία. Έπειτα κάνε τις φωτοσκιάσεις σου και συνέχισε με το υπόλοιπο μακιγιάζ.\nΥπομονή, Άνοιξη είναι, θα περάσει.\nΔύο πολύ σημαντικά για τον Δήμο μας έργα εγκρίθηκαν ομόφωνα στην τακτική συνεδρίαση του Περιφερειακού Συμβουλίου Πελοποννήσου


Πέμπτη, 16/03/2017 · Λορένα Σιούτη HTC htc vr\nΓια αυτό τον λόγο η εταιρεία με έδρα την Ταιβάν έβαλε προς πώληση την γραμμή παραγωγής της, ώστε να χρηματοδοτήσει το ανερχόμενο τμήμα του VR.\nΗ πρώτη φορά που ακούστηκε αυτή η φήμη ήταν το 2015. Τώρα, η HTC ενημέρωσε τους επενδυτές της ότι θα πουλήσει το εργοστάσιο έκτασης 114.000 τετραγωνικών μέτρων που βρίσκεται στην Shanghai, σε μια εταιρεία η οποία ονομάζεται Xingbao Information Technology. Η συναλλαγή αυτή θα περιλαμβάνει και κάποια έκταση γης, με την HTC να βάζει στους λογαριασμούς της 91 εκατομμύρια δολάρια.\nΗ HTC ανέφερε ότι η πώληση αυτού του περιουσιακού στοιχείου θα εκπληρώσει τις ανάγκες επιχειρησιακής προσαρμογής και την ενεργοποίηση κεφαλαίων. Σε μια δήλωση που ακολούθησε αργότερα στα ΜΜΕ της Ταϊβάν, επεσήμανε ότι τα έσοδα από την πώληση θα χρησιμοποιηθούν για την επέκταση του τμήματος του VR.\nΣε αυτό το σημείο αξίζει να σημειώσουμε ότι με αυτή την πώληση η HTC δεν αποσύρεται από την αγορά των smartphone. Για την ακρίβεια η συγκεκριμένη πώληση δεν θα έχει κανέναν αντίκτυπο στο τμήμα των smartphones, σύμφωνα με την HTC.\nΤελικά πότε ανακοινώνεται η καινούργια ναυαρχίδα της HTC?\nΕργοστάσιο έκτασης 114.000 τετραγωνικών μέτρων + κάποια έκταση γης πωλούνται για 91 εκατομμύρια και κάτι εφαρμογές τσατ πωλούνται για δισεκατομμύρια.


Εκδήλωση: “Το μέλλον δεν θα ‘ρθει από μονάχο του.” Πρόταση για μια νέα αριστερή συλλογικότητα - ΑΝΑΜΕΤΡΗΣΗ\nΔεν ξέρουμε πως ορίζονται και πότε ήταν τα «καλά χρόνια», πάντως εδώ και πάνω από μια δεκαετία, προσπαθούμε να καταλάβουμε «που σταματάει αυτή η άγρια κατηφόρα». Παρά τις διαρκείς διαβεβαιώσεις των ισχυρών για την «ανάπτυξη που έρχεται», ένας ολόκληρος κόσμος κλονίζεται εδώ και μια δεκαετία από την κρίση, την οικονομική καταρράκωση και την εκδικητική σταυροφορία ενάντια στις κοινωνικές κατακτήσεις.\nΠλάι στην έκρηξη των ανισοτήτων, τη νεοφιλελεύθερη διάλυση του κοινωνικού κράτους και την περιθωριοποίηση ολόκληρων πληθυσμιακών τμημάτων, έρχεται η μεγαλύτερη κρίση των κρίσεων, η περιβαλλοντική και κλιματική κρίση. Η ανθρωπότητα βρίσκεται μπροστά σε πρωτοφανείς κινδύνους ανθρωπιστικών καταστροφών, με τον παγκοσμιοποιημένο καπιταλισμό, παρά τα «πράσινα» ευχολόγιά του, να είναι παντελώς ανίκανος και απρόθυμος να βρει τη λύση.\nΜέσα σε αυτό το τοπίο, ήρθε και ένας παλιός – για τον δυτικό κόσμο – θανάσιμος εχθρός: η πανδημική κρίση του κορωνοϊού.\nΑνύπαρκτες δομές πρόληψης, διαλυμένα συστήματα δημόσιας υγείας, ιδιωτικοποιημένη έρευνα και επιχειρηματική πολιτική υγείας, δημιούργησαν το πλαίσιο που άφησε ανοχύρωτη και απροστάτευτη την κοινωνία. Για μια σειρά από χώρες, όπως και η Ελλάδα, η αντιδημοκρατική εκτροπή ήρθε μαζί με την νεοφιλελεύθερη διαχείριση της πανδημίας. Η κυβέρνηση Μητσοτάκη επέλεξε να αξιοποιήσει τον κορωνοϊό ως πρόσχημα για το προχώρημα μιας ακροδεξιάς, εκδικητικής ατζέντας, φέρνοντας την αστυνομία στα πανεπιστήμια, καταπατώντας δημοκρατικά δικαιώματα και εξαπολύοντας μια πρωτοφανή εισβολή των δυνάμεων καταστολής στις πλατείες και τις γειτονιές των πόλεων.\nΩστόσο, δεν είναι αληθής μια εικόνα συνεχούς ήττας, μιζέριας και φόβου. Πλάι στις δυστοπίες, ζωντανεύουν νέες ελπίδες. Είναι οι αγώνες για την προστασία της δημόσιας υγείας, οι διεκδικήσεις των υγειονομικών, οι δομές αλληλοβοήθειας, οι εργατικές αντιστάσεις, οι φοιτητικές μάχες. Είναι ένας ωκεανός αγώνων στην Ελλάδα αλλά και τόσες άλλες γωνιές του κόσμου, όπως έδειξε η εξέγερση στη Χιλή, το Black Lives Matter και τόσες άλλες εστίες αντίστασης.\nΜπορεί να μας έλαχε να ζήσουμε σε αυτή τη δύσκολη εποχή, αλλά δε μας αρκεί να «κλαίμε το κακό το ριζικό μας». Αναρωτιόμαστε κι εμείς πώς θα πάνε τα πράγματα αλλιώς, πώς θα σταματήσουμε την κυβερνητική επίθεση, πώς θα παλέψουμε ώστε η πολλαπλή αποτυχία του συστήματος να γεννήσει μια θαρρετή επανεμφάνιση ενός συνολικού προγράμματος κοινωνικού μετασχηματισμού;\nΔεν ξέρουμε αν έχουμε τις απαντήσεις, τολμούμε όμως να κάνουμε την πρόταση.\nΗ πρότασή μας, μια ανοιχτή πρόσκληση…\nΣύμπασα η Αριστερά μοιράζεται – μοιραζόμαστε – βαριές ευθύνες για τη σημερινή αδυναμία. Μετά την ήττα του 2015, δεν κατάφερε να επηρεάσει καθοριστικά το νέο πεδίο που διαμορφώθηκε, να συγκροτήσει τη δική της εναλλακτική, ή έστω να κρατήσει ζωντανή στην κοινωνία την πεποίθηση ότι ένας άλλος δρόμος είναι εφικτός. Δεν βγάζουμε τις δικές μας συλλογικότητες από το κάδρο: μοιραζόμαστε τις ευθύνες για αυτές τις αποτυχίες, παραδεχόμαστε το πρόβλημα και προσπαθούμε για κάτι καλύτερο. Η μικρή συλλογική μας ιστορία, είναι η ιστορία της διαρκούς αναζήτησης της ανασύνθεσης της Αριστεράς.\nΤα τελευταία χρόνια καταθέτουμε προτάσεις ενότητας και ανασύνθεσης της ανταγωνιστικής αριστεράς. Καμιά τους δεν προχώρησε όμως με την αποφασιστικότητα που επιτάσσει η περίοδος και στην κατεύθυνση που θα θέλαμε: την υπέρβαση των ξεπερασμένων, μικρότερων ή μεγαλύτερων σχηματισμών και τη διαμόρφωση ενός νέου τόπου όπου θα συναντηθούν τα νέα αιτήματα, οι νέες ανάγκες, οι νέες επιθυμίες του κόσμου του αγώνα.\nΔεν κακιώνουμε κανέναν άνθρωπο ή συλλογικότητα. Ίσα ίσα, παραμένουμε προσηλωμένοι\_ες στην υπόθεση της μετωπικής συσπείρωσης δυνάμεων και τη συνολική ανασύνθεση της ριζοσπαστικής Αριστεράς και θέλουμε να συμβάλουμε σε αυτή την κατεύθυνση. Οι αμφιβολίες και η αμφισβήτηση είναι για εμάς πολύτιμα εργαλεία. Υπάρχει όμως, τόσο η ανάγκη όσο και η επαρκής κοινή πολιτική βάση για να κάνουμε ένα επόμενο βήμα, για ένα νέο κοινό εγχείρημα.\nΜε την εκδήλωση αυτή εκκινούμε μια διαδικασία διαλόγου και επεξεργασιών για τη συγκρότηση ενός νέου πολιτικού φορέα της Αριστεράς γιατί πιστεύουμε πως μπορεί να υπάρξει ένας δρόμος για μια πολιτική πρόταση ταυτόχρονα μαζική αλλά και ριζοσπαστική, δημοκρατική και συμπεριληπτική. Έναν φορέα που θα συμβάλει ώστε να καλυφθεί το κενό ανάμεσα στην ενσωμάτωση των κυβερνητικών σχεδίων και την αποτυχία των επαναστατικών φωνών. Ανάμεσα στις αποστειρωμένες κοινοβουλευτικές αντιπαραθέσεις, τον γραφειοκρατικό συγκεντρωτισμό και τον κατακερματισμό των κινηματικών δράσεων.\nΑλλά και ένα φορέα της Αριστεράς που αναζητά μια άλλη ηθική απέναντι στα κινήματα, στο κράτος, τον εαυτό της. Που δε θεωρεί τα κινήματα και τους κοινωνικούς χώρους ως απλά πεδία για την προβολή ή την επιβολή της άποψής της. Που θέτει ως αναντικατάστατες αρχές την εσωτερική δημοκρατία, τη συνελευσιακή λειτουργία, την ισότιμη συμμετοχή και την εναλλαγή στις θέσεις ευθύνης ή εκπροσώπησης.\nΌλα αυτά τα κοινά μας επίδικα, πιστεύουμε ότι τα μοιραζόμαστε με πολλούς ανθρώπους του αγώνα, εντός των σημερινών οργανώσεων της Αριστεράς για αυτό και συνεχίζουμε να αναφερόμαστε και να εντάσσουμε εαυτούς/ες στον ευρύτερη χώρο της ανταγωνιστικής Αριστεράς. Αλλά πρώτα από όλα, τα μοιραζόμαστε με τους πολλούς και τις πολλές που συμμετέχουμε από κοινού σε κινήματα και συλλογικότητες αλλά έχουν επιλέξει συνειδητά να απέχουν. Σε αυτούς και αυτές λοιπόν απευθυνόμαστε κατά προτεραιότητα, ανοίγοντας τη συζήτηση για την αναγκαιότητα συγκρότησης ενός νέου πολιτικού φορέα αλλά και την ενεργή ένταξη σε αυτόν.\nΗ σημερινή μας πρόταση δεν είναι άλλη μία διακήρυξη καλών προθέσεων. Αποτελεί ώριμη, κοινή απόφαση δυο συλλογικοτήτων καθώς και αρκετών ανένταχτων αγωνιστών/τριών, με διαφορετική ιδεολογική και πολιτική καταγωγή. Χρειαζόμαστε τώρα τον πολιτικό χώρο που θα συναντηθούν οι άμεσες διεκδικήσεις με την προοπτική της ρήξης. Μια νέα συντροφικότητα, μια νέα συλλογικότητα είναι άμεση ανάγκη. Και τη συλλογικότητα αυτή δεν θα την περιμένουμε άλλο, θα την φτιάξουμε εμείς.\nΑναμέτρηση – Συνάντηση – Ανένταχτες/οι\nΗ εκδήλωση θα προβληθεί μέσω του Alterthess, το οποίο ευχαριστούμε για την φιλοξενία.\nΤο αναλυτικό πρόγραμμα της εκδήλωσης, καθώς και τα link για τη συμμετοχή και την παρακολούθηση θα δημοσιευτούν τις επόμενες μέρες.\n“Εάν με ρωτούσες τι θα ήθελες να αλλάξεις στην κοινωνία, επειδή οι φασίστες...


**** ΞΕΝΟΔΟΧΕΊΑ EGERTON HOUSE, ΛΊΒΕΡΠΟΥΛ ****\n31 Egerton Rd Wavertree, Λίβερπουλ, Ηνωμένο Βασίλειο\nΤο ιστορικό Egerton House Hotel είναι ένα ξενοδοχείο 4 αστέρων δίπλα σε Θέατρο Royal Court, Liverpool Cathedral και Αίθουσα Φιλαρμονικής.\nΤο ξενοδοχείο είναι σε απόσταση 4 χλμ από το κέντρο του Λίβερπουλ.\nΤο Egerton House Hotel είναι κατάλυμα στο Λίβερπουλ που διαθέτει 6 δωμάτια και παρέχει δωρεάν Wi-Fi, κουζίνα, φούρνο μικροκυμάτων και σίδερο και σιδερώστρα.\nΤο Egerton House Hotel βρίσκεται 10-λεπτά οδικώς από το αεροδρόμιο Liverpool John Lennon.\nEgerton House, Ηνωμένο Βασίλειο\nGrand Empire Frankfurt Ξενοδοχείο, Φραγκφούρτη – here\nFleming's Deluxe Frankfurt-city Ξενοδοχείο, Φραγκφούρτη – here\nAscot Ξενοδοχείο, Ρίμινι – here\nSwissotel Le Plaza Ξενοδοχείο, Βασιλεία – here\nMillennium Ξενοδοχείο επιπλωμένων διαμερισμάτων, Ρίμινι – here\nLeonardo Frankfurt Airport Ξενοδοχείο, Φραγκφούρτη – here\nCarmen De Los Chapiteles Ξενοδοχείο, Γρανάδα – here\nStory Riddargatan Ξενοδοχείο, Στοκχόλμη – here\nShakespeare Boutique Ξενοδοχείο, Βίλνιους – here\nBest Western Bentleys Ξενοδοχείο, Στοκχόλμη – here\nCheerfulway Acqua Maris Balaia Ξενοδοχείο, Αλμπουφέιρα – here\nPestana Vintage Ξενοδοχείο, Πόρτο – here\nHoliday Exhibition And Convention Center Πανδοχείο, Ελσίνκι – here\nIbis Styles Ξενοδοχείο, Βίλνιους – here


Το συγκινητικό μήνυμα του Γ. Παπαμιχαήλ για την Αλίκη: Μαμά, δεν έφυγες ποτέ! - MaryMary.gr\nΤην ημέρα που έκλεισαν 19 χρόνια από το θάνατο της Αλίκης Βουγιουκλάκη, ο γιος της Γιάννης Παπαμιχαήλ, πήγε στο Α’ Νεκροταφείο Αθηνών για να την τιμήσει.\nΜαζί με τη σύντροφο του Γρηγορία Αυγερινοπούλου και τον φίλο τους Νίκο Βασιλάκη επισκέφθηκαν το κοιμητήριο και ανέβασε δυο φωτογραφίες, στον προσωπικό του λογαριασμό στο facebook, γράφοντας κι ένα μήνυμα για την μητέρα του.\n«19 χρόνια χωρίς εκείνη. Όμως για μένα δεν ‘έφυγε ‘. Είναι δίπλα μου, κάθε στιγμή. Και το πιο όμορφο είναι ότι συνεχίζει να μας δίνει αισιοδοξία, αγάπη και να μεγαλώνει νέες γενιές. Αυτή είναι και η μεγαλύτερη παρακαταθήκη της. Δεν την ξέχασε κανείς και τα μικρά παιδιά μεγαλώνουν μαζί της. Αλίκη, μάνα, σε ευχαριστώ για ότι πρόσφερες και συνεχίζεις να προσφέρεις και θα είσαι ανάμεσα μας για πάντα. Σ’ αγαπώ…», έγραψε ο Γιάννη Παπαμιχαήλ.\nΥ.Γ. Με αφορμή τη συμπλήρωση 20 χρόνων από το θάνατο της μεγάλης σταρ, μαθαίνουμε ότι ο γιος της, μαζί με την Μαριλένα Παναγιωτοπούλου, φιλοδοξούν του χρόνου να ανεβάσουν ένα μιούζικαλ αφιερωμένο στη ζωή της.\nΈξαλλη η Ιωαννίδου με τον Γαβαλά: «Ο ψυχολόγος μου είπε να μην αναφερθώ ξανά σε αυτό το όνομα»\nΣτο πρωινό του Ant1 μίλησε η Μαρία Ιωαννίδου και είχε έξαλλη με τον Λάκη Γαβαλά. Η ηθοποιός τον κατηγορεί πως εξαιτίας του δεν έγινε η περιοδεία της παράστασης «Το κλουβί ...


Εξαγωγικές δράσεις Επιμελητηρίου Χανίων – ΚΡΗΤΩΝ ΕΠΙΧΕΙΡΕΙΝ\nΟ πρέσβης της Αυστραλίας κ. Αθανάσιος Σπύρου επισκέφτηκε το Επιμελητήριο Χανίων και είχε συνάντηση με τον Πρόεδρο κ. Αντώνη Ροκάκη, Στη συζήτηση κυριάρχησε η ανάληψη πρωτοβουλιών για ανάπτυξη και επενδύσεις στην Χανιώτικη οικονομία.\nΜετά το τέλος της συνάντησης ο Πρόεδρος του Επιμελητηρίου κ. Αντώνης Ροκάκης δήλωσε: «Με ιδιαίτερη χαρά και τιμή εκ μέρους της Επιχειρηματικής κοινότητας των Χανίων υποδεχτήκαμε σήμερα τον Πρέσβη της Αυστραλίας στη χώρα μας, κ. Αθανάσιο Σπύρου Η δυναμική μας Ελληνική ομογένεια και η μακρά παράδοση κοινών αγώνων με τον Αυστραλιανό λαό για την πρόοδο και την ευημερία αποτελούν διαρκή έμπνευση για όλους μας.\nΟ πρέσβης της Αυστραλίας, κατά τη διάρκεια της συνάντησής μας, μου μετέφερε το σημαντικό ενδιαφέρον επενδυτικών σχημάτων της χώρας του για δραστηριοποίηση στα Χανιά σε στρατηγικούς τομείς ανάπτυξης, όπως η Ενέργεια, τα Τρόφιμα και ο Τουρισμός.\nΑξίζει να σημειωθεί ότι με τον κ. Σπύρου συμφωνήσαμε, αμέσως μετά την ομαλοποίηση της υγειονομικής κρίσης, να διοργανώσουμε, με την ενεργό υποστήριξή του, στη χώρα που εκπροσωπεί μια επιχειρηματική αποστολή – συνάντηση Χανιώτικων εξαγωγικών επιχειρήσεων του πρωτογενούς και δευτερογενούς τομέα με εταιρίες από την Αυστραλία.\nΚατηγορία: Ειδήσεις ΕΝΗΜΕΡΩΤΙΚΟ ΔΕΛΤΙΟ ΘέματαΜε ετικέτα: ΑΝΤΩΝΗΣ ΡΟΚΑΚΗΣΑΥΣΤΡΑΛΙΑΕΞΑΓΩΓΕΣΕΠΙΜΕΛΗΤΗΡΙΟ ΧΑΝΙΩΝΣΠΥΡΟΥ ΑΘΑΝΑΣΙΟΣ\nΠροηγούμενο άρθρο Ένδειξη τιμής και μνήμης\nΝέο άρθρο Δελτίο Τιμών Συναλλάγματος 20-5-2021


8 χαρακτηριστικά που δείχνουν πως θα κάνετε πολύ καλό κρεβάτι - Pillowfights.gr\nHome De Todo 8 χαρακτηριστικά που δείχνουν πως θα κάνετε πολύ καλό κρεβάτι\nΘεοδώρα Αντωνιάδου 23/06/2022\nΈρχονται στιγμές που βλέπουμε κάποιον και αναρωτιόμαστε αν θα περάσουμε καλά μαζί του στο κρεβάτι. Ιδανικό πρόσωπο δεν υπάρχει, μιας και όλοι έχουμε τις ατέλειές μας. Υπάρχουν όμως κάποια στοιχεία-χαρακτηριστικά που μας προϊδεάζουν πως μάλλον οι προσωπικές μας στιγμές θα ‘ναι απολαυστικές. Τι διαθέτει, λοιπόν, ένας πολλά υποσχόμενος παρτενέρ;\n1. Ξέρει και θέλει να σου μαγειρεύει\nΔε λέμε ότι ο έρωτας περνάει από το στομάχι; Ε λοιπόν, δεν το λέμε τυχαία. Το φαγητό είναι απόλαυση και όσοι μαγειρεύουν δεν είναι μόνο πολλά υποσχόμενοι σε αυτό που θα σου σερβίρουν αλλά και στο κρεβάτι. Σκέψου μόνο πόσα πράγματα μπορούν να κάνουν ταυτόχρονα. Κόβουν, τηγανίζουν, πλένουν, σοτάρουν. Κάτι πρέπει να σου λέει αυτό! Άσε που ξέρουν ποιο είναι το κατάλληλο timing και τους αρέσει η λεπτομέρεια!\n2. Έχει υπομονή\nΗ υπομονή θεωρείται μεγάλη αρετή. Έτσι, όποιος έχει υπομονή στην καθημερινότητα, μάλλον και στις πιο ιδιαίτερες στιγμές σας δε θα βιαστεί αλλά θα δώσει τον χρόνο που χρειάζεστε ώστε να το απολαύσετε κι οι δυο στο μέγιστο. Άσε, που αν κάτι δε σας βγει εξαρχής, θα θέλει να το δοκιμάσετε ξανά και ξανά μέχρι να πετύχει. Είπαμε, δεν τα παρατά.\n3. Σου πετάει υπονοούμενα ερωτικού περιεχομένου\nΌποιος πει πως δεν είναι σημαντικό το κρεβάτι σε μια σχέση, μάλλον ψεύδεται. Κι αν δεν ξέρεις αν θα έχετε χημεία με τον άλλο στο κρεβάτι, αρκεί να δεις πώς μιλάτε για αυτό σε άκυρες στιγμές, σε εκείνες που θα σου πει μια φράση και θα σου δείξει τι έχει στο πονηρό μυαλό του. Αν ταιριάζει ο τρόπος που σκέφτεστε, καθόλου απίθανο να τα βρείτε τα δυο σας.\n4. Ξέρει να αυτοσχεδιάζει\nΔεν είναι ωραίο να βγεις για μια χαλαρή βόλτα και να καταλήξεις δίπλα στη θάλασσα για κρασάκι με αναμμένη φωτιά και μουσικούλα; Αυτά τα μικρά πράγματα κάνουν έναν άνθρωπο να ξεχωρίζει. Βγαίνεις από τη ρουτίνα σου, εκπλήσσεσαι, αλλάζει η διάθεσή σου. Ξέρεις ότι δεν πρόκειται να βαρεθείς ποτέ. Και πες μου, εάν αυτό δεν είναι ιδανικό τότε τι είναι; Άσε που αν κάποιος αφήνει τη φαντασία του ελεύθερη στην καθημερινότητα, θα το κάνει και στις ιδιωτικές στιγμές σας.\n5. Ψάχνει τρόπους να σε ευχαριστεί\nΟ/η παρτενέρ που κάνει καλό κρεβάτι θέλει να ευχαριστεί και το ταίρι του. Δεν τον νοιάζει μόνο να περάσει ο ίδιος/η ίδια καλά τον ενδιαφέρει να ευχαριστηθεί μόνο αυτός. Αυτό, λοιπόν, μπορείς να το συμπεράνεις απ’ το πόσο σε φροντίζει και σε νοιάζεται στην καθημερινότητα. Θα βγείτε για φαγητό, για ποτό, για βόλτα, αλλά ακόμη και σπίτι να μείνετε θα βρει τρόπο να σε κάνει να ξεχάσεις την κούραση της καθημερινότητας. Πόσο σημαντικό να έχεις έναν άνθρωπο που να το καταφέρνει αυτό;\n6. Σε υποστηρίζει\nΤυχαίνει να έχεις χάσει τη δουλεία σου τελευταία, αλλά είναι εκεί να σε στηρίξει και να σε βοηθήσει να πατήσεις στα πόδια σου, να κάνεις νέο ξεκίνημα, ακόμη και να βρεις καλύτερη δουλειά. Στηρίζει τις αποφάσεις σου, σε ωθεί να κάνεις καινούρια πράγματα και είναι δίπλα σου σε ό,τι κι αν χρειαστείς. Ένα ταίρι που σου φέρεται κατ’ αυτό τον τρόπο στην καθημερινότητα, θα σε κάνει να νιώθεις ο εαυτός σου και στο κρεβάτι και να εκφράζεσαι ελεύθερα για ό,τι σε προβληματίζει.\n7. Σου φέρεται με σεβασμό\nΔυστυχώς στις μέρες μας ο σεβασμός κάπου έχει χαθεί. Είναι πολύ σημαντικό να σέβεσαι τον άνθρωπο που έχεις δίπλα σου, τις απόψεις του και τις επιλογές του. Όταν δείχνεις σεβασμό σε έναν άνθρωπο στις καθημερινές στιγμές, τότε και στο κρεβάτι δε θα κάνεις κάτι που δεν του αρέσει, που τον φέρει σε δύσκολη θέση ή τον κάνει να πιέζεται ψυχολογικά. Το να κάνετε πράγματα που αρέσουν και στους δύο είναι το πρώτο βήμα της απόλαυσης.\n8. Έχει για σένα τρυφερά συναισθήματα\nΈνα πρόσωπο που σου δείχνει την αγάπη του στην καθημερινότητα μέσα από όμορφες πράξεις, θα βγάλει το συναίσθημα που νιώθει για σένα και στις προσωπικές σας στιγμές. Ο ρομαντισμός δημιουργεί μια άλλη αίσθηση στο κρεβάτι, καθώς η τρυφερότητα που βγάζει ο ένας προς τον άλλο, απογειώνει τη χημεία που αναπτύσσετε!\nΠαλιά ο έρωτας ήταν κάτι απλό. Δεν υπήρχαν αναλύσεις ούτε αμέτρητα ξενύχτια. Βέβαια, αλλάζουν οι εποχές και επηρεάστηκε και το πιο όμορφο πράγμα στον πλανήτη, ο έρωτας. Σήμερα όλα τα κάνουμε δύσκολα και πολύπλοκα, ενώ είναι τόσο απλά. Θα σας πω μια ιστορία και θα κλείσω εδώ. Είχα ρωτήσει τον παππού μου -ετών 90- αν είναι ακόμη ερωτευμένος με τη γιαγιά μου και η απάντηση ήταν: πολύ και πάντα θα είμαι! Τι έκαναν σωστά οι παλιοί, άραγε; Καλούς έρωτες, παιδιά!\nΣυντάκτης: Θεοδώρα Αντωνιάδου\nΟνειροπόλα, φιλόδοξη, βαριέμαι εύκολα, αγχώδης μέχρι εκεί που δεν πάει. Λατρεύω τα ταξίδια, το κινητό μου, τον χορό, τις ξένες γλώσσες και τα έξυπνα και όμορφα μυαλά. Δώσε μου να διαβάζω βιβλία και πάρε μου την ψυχή. Αν καταφέρεις να διεγείρεις το μυαλό μου έχεις καταφέρει τα πάντα. «Σκλάβος σου για πάντα», που λέει και το άσμα. Οι άνθρωποι με αρνητική ενέργεια δεν έχουν θέση στη ζωή μου. Η αλήθεια είναι πως δεν ξέρω τι θέλω να κάνω στην ζωή μου για αυτό θα με δεις να ασχολούμαι με πολλά πράγματα. Ή μήπως ξέρω τελικά;\nΜας ακούν τα κινητά μας;\n9 λόγοι να μην μπλέξεις το ταίρι σου με τη διατροφή σου\nΙούνης σημαίνει ατελείωτα βράδια με μπίρα και μπιρίμπα στο μπαλκόνι


E3 2017: Ubisoft - Δείτε την παρουσίαση και όλες τις ανακοινώσεις\nΠρώτη καταχώρηση: Τρίτη, 13 Ιουνίου 2017, 11:00\nΈνα σχετικά καθιερωμένο πρόγραμμα ακολούθησε και η Ubisoft για φέτος, που απ' ό,τι φαίνεται είναι η χρονιά της απουσίας των εκπλήξεων. Οι εξαιρέσεις ελάχιστες. Και αναφερόμαστε φυσικά στο Beyond Good & Evil 2, έναν τίτλο που περιμένει η gaming κοινότητα πολλά χρόνια πλέον. Η Ubisoft έχει καθιερώσει την παρουσίαση μιας έκπληξης για το τέλος. Αυτήν τη φορά ήταν το BG&E2 του Ancel. Πέρα από ένα cinematic trailer, το οποίο λατρέψαμε, δυστυχώς για μία ακόμα φορά δεν είχαμε καμία πληροφορία για το παιχνίδι. Οπότε, στην ουσία, επιστρέψαμε εκεί που ήμασταν: στην άγνοια.\nΚατά τ' άλλα η Ubisoft ήταν πιο τυπική απ' όσο θα θέλαμε, αφού παρουσίασε ακριβώς αυτά που είχε πει: ένα ακόμα τρέιλερ για το Assassin's Creed Origins (μαζί με μια άβολη στιγμή, που προσπάθησαν να μας δείξουν off-screen gameplay από monitor), ένα trailer για το South Park: The Fractured but Whole, gameplay του Far Cry 5 και πρώτη εικόνα από το The Crew 2. Κατά τ' άλλα, είχε 1-2 μικρότερους τίτλους, που δεν καταλάβαμε επ' ακριβώς περί τίνος πρόκειται, μια νέα IP, που είναι οι ναυμαχίες του Black Flag σε ξεχωριστό παιχνίδι με online δυνατότητες και ένα πολύ συμπαθητικό crossover του Mario με τα Rabbids, που παίζεται όπως το XCOM. Δεν ήταν η καλύτερή της εμφάνιση, δεν ήταν και η χειρότερή της. Φυσικά ανυπομονούμε για τα παιχνίδια της, αλλά αυτή η E3 χρειάζεται εκπλήξεις...\nΔείτε όλες τις ανακοινώσεις:\nΟι φήμες για τον συγκεκριμένο τίτλο έχουν φουντώσει εδώ και αρκετό καιρό με αυτές να θέλουν τη Ubisoft και τη Nintendo να συνεργάζονται σε έναν crossover τίτλο μεταξύ των κόσμων των Rabbids και της γνωστής σε όλους μασκότ της Nintendo Mario. Στην παρουσίαση της Ubisoft στην E3 2017 σε μια απρόβλεπτη κίνηση το παιχνίδι ανακοινώθηκε επίσημα με τον Shinjeru Miyamoto να δίνει το παρών στη σκηνή.\nΠρόκειται για έναν tactical adventure τίτλο που θα κυκλοφορήσει αποκλειστικά για το Nintendo Switch στις 29 Αυγούστου 2017.\nΣτην E3 2017 η Ubisoft ανακοίνωσε το νέο της πρωτοποριακό τίτλο Skull & Bones. Το παιχνίδι ως ιδέα βασίστηκε πάνω στις ναυμαχίες του Assassin's Creed 4: Black Flag ώστε να φέρει στο κοινό ένα εντελώς νέο τίτλο. Το παιχνίδι λαμβάνει χώρα στον Ινδικό Ωκεανό και επιτρέπει μεταξύ φίλων να συνεργαστούν ή να έρθουν αντιμέτωποι ο ένας με τον άλλον σε διαδικτυακές ναυμαχίες.\nΤο Skull & Bones θα κυκλοφορήσει για PC, PlayStation 4 και Xbox One το Φθινόπωρο του 2018.\nH Ubisoft αποκάλυψε το The Crew 2, στο οποίο για μία ακόμα φορά θα λάβετε μέρος σε online open world αγώνες σε έναν τεράστιο κόσμο. Ένα σημαντικό στοιχείο που διαφοροποιεί το παιχνίδι σε σχέση με το πρώτο είναι ότι πλέον δεν θα έχετε μόνο αυτοκίνητα στη διάθεσή σας, αλλά βάρκες, αεροπλάνα, ελικόπτερα και άλλα. Σύντομα, θα ανοίξουν οι αιτήσεις για την Beta του παιχνιδιού. Το The Crew 2 θα κυκλοφορήσει σε PlayStation 4, Xbox One και PC στις αρχές του 2018.\nΜετά την ολοκλήρωση του πιο πρόσφατου Splinter Cell, η Ubisoft Toronto εστίασε αποκλειστικά στην δημιουργία ενός νέου καινοτόμου παιχνιδιού με τον τίτλο Starlink: Battle for Atlas. Ο τίτλος χρησιμοποιεί την μηχανή γραφικών του The Division, Snowdrop, και η καινοτομία του βασίζεται στον τρόπο με τον οποίο ο παίχτης χειρίζεται το παιχνίδι μιας και αυτός γίνεται με την προσαρμογή ενός μικρού διαστημοπλοίου στο ίδιο το χειριστήριο.\nΜε το The Fractured But Whole να αναμένεται στις 17 Οκτώβρη, η Ubisoft κατά την διάρκεια της παρουσίασης τύπου στην E3 ανακοίνωσε την κυκλοφορία του South Park: Phone Destroyer. Το South Park: Phone Destroyer θα γίνει διαθέσιμο στα τέλη του 2017 για iOS και Android συσκευές, φέρνοντας μάχες με μπόλικη καφρίλα.\nΟι φήμες από τα τέλη της προηγούμενης χρονιάς είχαν ήδη ξεκινήσει να μιλάνε για μια επικείμενη ανακοίνωση της ύπαρξης του αναμενόμενου από όλη την gaming κοινότητα Beyond Good & Evil 2, ενός παιχνιδιού που βρισκόταν θεωρητικά υπό ανάπτυξη από τις αρχές του 2008.\nΑυτό που έγινε για την ώρα γνωστό είναι ο τίτλος λαμβάνει χώρα πριν από την γέννηση της πρωταγωνίστριας του πρώτου παιχνιδιού. Δεν έχουμε για την ώρα κάτι νεώτερο ούτε γνωρίζουμε τις πλατφόρμες αλλά και την ημερομηνία κυκλοφορίας του παιχνιδιού.\nΠριν μερικές ημέρες η Ubisoft αποκάλυψε το ολοκαίνουργιο Far Cry 5 με επίσημη ανακοίνωση, όπου μας έδειξαν το μέρος που θα εκτυλίσσεται το νέο παιχνίδι: στις ΗΠΑ. Στον νέο FPS open-world τίτλο έρχεστε αντιμέτωποι με μια αίρεση, που τυχαίνει να είναι και βαρέως οπλισμένη και ονομάζεται "The Project at Eden's gate".\nΗ βάση τους είναι στην Hope County, Montana, όπου εκτυλίσσεται και το Far Cry 5 σε μοντέρνα εποχή. To παιχνίδι σας βάζει στο ρόλο ενός αρχάριου αστυνομικού και θα πρέπει να βοηθήσετε τους πολίτες να ελευθερωθούν από την καταδυνάστευση της θρησκευτικής σέκτας. Το Far Cry 5 θα κυκλοφορήσει σε PlayStation 4, Xbox One και PC στις 27 Φεβρουαρίου 2018.\nΈπειτα από την εκτενή παρουσίαση του παιχνιδιού στην press conference της Microsoft, έρχεται νέο trailer από την παρουσίαση της Ubisoft.\nΤελευταία ενημέρωση: Τρίτη, 13 Ιουνίου 2017, 11:00


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: ΝΟΜΟΣ ΠΕΡΙ ΙΘΑΓΕΝΕΙΑΣ ΚΑΙ ΠΩΣ ΘΑ ΚΑΝΟΥΝ ΤΟΥΣ ΛΑΘΡΟΜΕΤΑΝΑΣΤΕΣ "ΕΛΛΗΝΕΣ"!\nΝΟΜΟΣ ΠΕΡΙ ΙΘΑΓΕΝΕΙΑΣ ΚΑΙ ΠΩΣ ΘΑ ΚΑΝΟΥΝ ΤΟΥΣ ΛΑΘΡΟΜΕΤΑΝΑΣΤΕΣ "ΕΛΛΗΝΕΣ"!\nΑυτές τις μέρες και υπό την σκιά των υποτιθέμενων διαπραγματεύσεων με τις «εταίρες» μας, περνά (γι' ακόμη μια φορά) ο νόμος για την ιθαγένεια (Προσοχή, όχι υπηκοότητα ).\nΗ «δημόσια διαβούλευση» έλαβε τέλος στις 25/5/2015 και στις 9/6/2015 ξεκίνησε η συζήτηση στην επιτροπή της βουλής...\nΥποτίθεται ότι όλοι οι «ενδιαφερόμενοι» φορείς έχουν κληθεί στη συζήτηση αυτή, αλλά αν κάποιος δει την σύνθεση των εμπλεκομένων φορέων θα διαπιστώσει ότι (επιεικώς) χαρακτηρίζεται ετεροβαρής.\nΔεν θα παραβρεθεί ούτε μία φωνή η οποία να αντιτίθεται στο αυτόματα γεννώμενο ερώτημα "Τί είναι η ΙΘΑΓΕΝΕΙΑ και πώς κάποιος είναι ποτέ δυνατόν να την αποκτήσει"; Άραγε μπορεί ο ίδιος ο Θεός να απαντήσει σε κάτι τέτοιο;\nΤην προηγούμενη φορά ο νόμος είχε σκοντάψει στο ΣτΕ (Συμβούλιο της Επικρατείας) με σχετικό σκεεπτικό.\nΟ νέος νόμος θα κατατεθεί προς ψήφιση μόλις τελειώσει η «κουβεντούλα» και έχουν ταχθεί υπέρ τα συγκυβερνώντα και το ΠΑΣΟΚ (φυσικά και οι υπόλοιποι πλην Χρυσής Αυγής δεν έχουν σκοπό να «λερωθούν»).\nΟι ερωτήσεις που θέτω σε όλους μας είναι οι παρακάτω:\n· Τι σημαίνει Ιθαγένεια;\n· Γιατί όχι υπηκοότητα;\n· Πόσοι λαοί στον πλανήτη, έχουν το δικαίωμα να αποκαλούνται Ιθαγενείς από τον ΟΗΕ και από την ιστορία;\n· Τί μακροχρόνια δικαιώματα γεννά η Ιθαγένεια σε αντίθεση με την υπηκοότητα;\n· Αν με βάση τις μετρήσεις ο Ελληνισμός της πατρίδας το 2120 αριθμεί 2 εκ. Έλληνες, για ποια Ελλάδα θα συζητάμε στο κοντινό μέλλον;\n· Ποιος ήταν ο Goudenhove Kallergi και η σχέση του με την Ευρώπη του μέλλοντος (βλέπε και θεσμοθέτηση βραβείου στο όνομά του από την commission). http://greeknation.blogspot.gr/2013/01/coudenhove-kalergi.html\nΚαλώ λοιπόν όλους μας να αναρωτηθούμε, αν πρόκειται για σχέδιο ή για φιλανθρωπία;\nΑν υπάρχει σχέδιο ποια είναι η θέση μας – σας (είπαμε, θέλουμε να λεγόμαστε πολίτες).\nΚαλώ όλους μας να μελετήσουμε το σκεπτικό απόρριψης του ΣτΕ στον προηγούμενο νόμο και να βρούμε τα στοιχεία εκείνα (αν υπάρχουν) που «διόρθωσαν» προκειμένου να ξεπεράσουν τον σκόπελο αυτό στο νέο νόμο.\nΤΕΛΟΣ, ΜΑΣ ΚΑΛΩ ΟΛΟΥΣ ΣΕ ΕΓΓΗΓΟΡΣΗ ΓΙΑ ΤΗΝ ΣΥΜΜΕΤΟΧΗ ΣΤΗΝ ΕΚ ΝΕΟΥ ΠΡΟΣΒΟΛΗ ΤΟΥ ΕΚΤΡΩΜΑΤΟΣ-ΝΟΜΟΥ ΠΟΥ ΘΑ Μας ΕΚΜΗΔΕΝΙΣΕΙ ΩΣ ΕΘΝΟΣ.\nΔεν έχουμε πλέον το δικαίωμα να μενουμε απαθείς εμπρός σε αυτές τις αυθαιρεσίες εις βάρος μας και σε βάρος των μελλοντικών γεννεών του Έθνους και της συνέχειάς του.\nΑνώνυμος 13 Ιουνίου 2015 - 4:35 μ.μ.\nΑπέλαση όλων των λαθρομεταναστών τώρα!\nΑνώνυμος 14 Ιουνίου 2015 - 12:19 μ.μ.\nO NOMOΣ ΓΙΑ ΤΗΝ ΙΘΑΓΕΝΕΙΑ -ΙΔΙΟ ΓΕΝΟΣ -ΕΙΝΑΙ ΠΑΡΑΝΟΜΟΣ ΚΑΙ ΑΝΤΙΣΥΝΤΑΓΜΑΤΙΚΟΣ.ΤΟ ΣΥΝΤΑΓΜΑ ΤΗΣ ΕΛΛΑΔΟΣ ΟΡΙΖΕΙ ΟΤΙ Η ΕΛΛΑΔΑ ΕΙΝΑΙ ΚΡΑΤΟΣ ΤΟΥ ΕΘΝΟΥΣ ΤΩΝ ΕΛΛΗΝΩΝ ΚΑΙ ΟΧΙ ΤΟΥ ΟΠΟΙΟΥ ΤΥΧΑΡΠΑΣΤΟΥ ΠΑΤΗΣΕΙ ΣΤΗΝ ΧΩΡΑ ΜΑΣ.\nΟ ΝΟΜΟΣ ΑΥΤΟΣ ΘΑ ΚΑΤΑΡΕΥΣΕΙ\nΑνώνυμος 13 Ιουνίου 2015 - 5:02 μ.μ.\nΕγώ προσωπικά δεν διανοήθηκα ούτε στιγμή να απεμπολήσω την\nιθαγένειά μου, την εθνική μου συνείδηση.\nΜεξικό: Ανακοινώθηκαν 537 θάνατοι εξαιτίας του COVID-19 σε ένα 24ωρο - Το υπουργείο Υγείας του Μεξικού ανακοίνωσε χθες Τετάρτη ότι τις προηγούμενες 24 ώρες υπέκυψαν 537 ασθενείς...


Τρίκαλα: Οκτώ διασωληνωμένοι εκτός ΜΕΘ, 12 στη ΜΕΘ και 85 ασθενείς στις κλινικές Covid – ΤΡΙΚΚΗPress – Τα νέα των Τρικάλων\nΤρίκαλα: Οκτώ διασωληνωμένοι εκτός ΜΕΘ, 12 στη ΜΕΘ και 85 ασθενείς στις κλινικές Covid Reviewed by Momizat on Δεκ 04 . Το ένα μετά το άλλο τα σοβαρά περιστατικά από κορονοϊό φτάνουν στο Γενικό Νοσοκομείο Τρικάλων , στο οποίο έχει γεμίσει η ΜΕΘ και η Κλινική Covid. Πολλοί οι ασθε Το ένα μετά το άλλο τα σοβαρά περιστατικά από κορονοϊό φτάνουν στο Γενικό Νοσοκομείο Τρικάλων , στο οποίο έχει γεμίσει η ΜΕΘ και η Κλινική Covid. Πολλοί οι ασθε Rating: 0\nΤο ένα μετά το άλλο τα σοβαρά περιστατικά από κορονοϊό φτάνουν στο Γενικό Νοσοκομείο Τρικάλων , στο οποίο έχει γεμίσει η ΜΕΘ και η Κλινική Covid. Πολλοί οι ασθενείς που έφτασαν με πολύ χαμηλό ή οριακό οξυγόνο και έπρεπε να εισαχθούν στην Κλινική ή ακόμη χειρότερα να διασωληνωθούν. H μακάβρια καταγραφή θυμάτων από κορονοϊό συνεχίζεται. Στο νοσοκομείο Τρικάλων 12 άτομα νοσηλεύονται στη Μονάδα Εντατικής Θεραπείας , 8 διασωληνωμένοι εκτός ΜΕΘ και 85 νοσηλεύονται στις κλινικές Covid.


Απόφ.Νομάρχη5954/08/6.2.2009 α) Τροποποίηση ρυμοτομικού σχεδίου πόλης, με αλλαγή χρήσης στο Ο.Τ. Γ2476 από χώρο Αθλητικών εγκαταστάσεων σε χώρο Γεωτεχνικών Υπηρεσιών και δημιουργία πεζόδρομου, στην συνοικία Πυροβολικά του Δήμου Λαρισαίων. β) Κατάργηση της ρυμοτομικής γραμμής (πράσινης γραμμής) που αποτελεί το όριο μεταξύ αφ’ ενός των Ο.Τ. 122Α και 122Β και αφ’ ετέρου του Ο.Τ. Γ2476 και αντικατάστασή της με αξονική γραμμή (όριο ιδιοκτησιών), στην συνοικία Πυροβολικά του Δήμου Λαρισαίων


CHILLVENTA: Διεθνής έκθεση για την τεχνολογία ψύξης, κλιματισμού, εξαερισμού και αντλιών θέρμανσης - Περιοδικό Υδραυλικός\nΑρχική » Περιεχόμενα » Εκθέσεις » CHILLVENTA: Διεθνής έκθεση για την τεχνολογία ψύξης, κλιματισμού, εξαερισμού και αντλιών θέρμανσης\nCHILLVENTA: Διεθνής έκθεση για την τεχνολογία ψύξης, κλιματισμού, εξαερισμού και αντλιών θέρμανσης\nΔιοργανώνεται στις 15-17 Οκτωβρίου στο Εκθεσιακό Κέντρο της Νυρεμβέργης\nΤην Αθήνα διάλεξε ο «Εκθεσιακός Οργανισμός Νυρεμβέργης» για την πρώτη παρουσίαση της νέας έκθεσης «Chillventa» που διοργανώνεται από τις 15 έως τις 17 Οκτωβρίου 2008 στο εκθεσιακό κέντρο της Νυρεμβέργης.\nΣτην παρουσίαση συμμετείχαν δημοσιογράφοι και φορείς από ευρωπαϊκές χώρες -ιδιαίτερα από την κεντρική και νοτιοανατολική Ευρώπη- και η κ. Gabriele Hannwacker, διευθύντρια της «Chillventa Nϋrnberg 2008», μεταξύ άλλων επισήμανε: «Μένουν μόνο λίγοι μήνες μέχρι την πρώτη Chillventa και ο αριθμός των εκθετών αυξάνεται σχεδόν κάθε μέρα. Παράλληλα το πρόγραμμα εκδηλώσεων που θα συνοδεύει την έκθεση διαμορφώνεται και παίρνει την τελική του μορφή και οι δράσεις προβολής στους επαγγελματίες επισκέπτες όλου του κόσμου έχουν ξεκινήσει δυναμικά.\nΕίναι σημαντικό για εμάς, να μπορούμε να παρουσιάσουμε στους επισκέπτες μας μία ολοκληρωμένη εικόνα της τεχνολογίας ψύξης και κλιματισμού.\nΣτους εκθέτες μας συγκαταλέγονται Γερμανοί και διεθνείς κατασκευαστές συμπυκνωτών, εναλλακτών θερμότητας, ψυκτικών μέσων, μονωτικών υλικών, κλιματιστικών μηχανημάτων, τεχνολογίας MSR, ανεμιστήρων κ.ά. Επιπλέον προσφέρουμε ένα πρόγραμμα παράλληλων εκδηλώσεων, στα πλαίσια των οποίων ο επισκέπτης μπορεί να λάβει ενημέρωση για τα επίκαιρα θέματα του κλάδου, πριν την έναρξη της έκθεσης αλλά και κατά τη διάρκειά της».\nΌπως επισημάνθηκε αναμένεται η συμμετοχή 800 εκθετών και περίπου 25.000 εμπορικών επισκεπτών απ’ όλο τον κόσμο.\nΟι τομείς των προϊόντων που θα παρουσιάσουν οι εκθέτες της Chillventa είναι:\n• Τεχνολογία ψύξης: Εξαρτήματα και συστήματα για εφαρμοσμένες λύσεις σε βιομηχανία και βιοτεχνία, από συμπυκνωτές, εναλλάκτες θερμότητας κι άλλα δομικά μέρη, μέχρι ψυκτικά μέσα, θαλάμους ψύξης και επαγγελματικό εξοπλισμό ψύξης, κυψέλες ψύξης, πύργοι ψύξης και κλιματισμού. Τεχνολογία και εφαρμογές φυσικού αερίου στον τομέα της ψύξης.\n• Τεχνολογία μονώσεων: Η γκάμα ξεκινά από μονώσεις για σωλήνες, συλλέκτες και διανομείς θερμότητας, ειδικές θύρες και δομικά μέρη και φτάνει έως και σε ολοκληρωμένες κυψέλες ψύξης, ψυκτικούς θαλάμους ή αποθήκες ψύξης για χρήση σε ευρύτερες βιομηχανικές εφαρμογές. Επίσης στο επίκεντρο βρίσκονται θέματα για εφαρμογές μονώσεων στην τεχνολογία προστασίας περιβάλλοντος, κλιματισμού καθώς και την ηχομόνωση.\n• Τεχνολογία εξαερισμού: Παρουσιάζεται το ευρύ φάσμα της τεχνολογίας περιφερειακών μονάδων εξαερισμού καθώς και οι εγκαταστάσεις συστημάτων κεντρικού κλιματισμού και εξαερισμού για εφαρμογή σε κτίρια.\n• Τεχνολογία για αντλίες θέρμανσης: Εκμετάλλευση και αξιοποίηση της θερμότητας του περιβάλλοντος για την εξοικονόμηση ενέργειας και προσανατολισμένης παραγωγής θερμότητας και ανακύκλωσής της για μείωση της ατμοσφαιρικής ρύπανσης. Παράλληλα εξετάζονται δυνατότητες αυτών των συστημάτων για ταυτόχρονη ψύξη.\n• Τεχνολογία MSR – αυτοματισμοί: Για την αποδοτική και σίγουρη εφαρμογή μεθόδων ψύξης και κλιματισμού σε βιομηχανικές εγκαταστάσεις και κτίρια και τη μεγιστοποίηση εξοικονόμησης ενέργειας με όλα τα μέσα.\n• Παροχή υπηρεσιών για ψύξη – κλιματισμό: Ολοκληρωμένες τεχνικές λύσεις και εκτενής γκάμα προϊόντων από τους εκθέτες. Υποστήριξη με μηχανολογικές μελέτες, οικονομική και αποδοτική διαχείριση της ενέργειας κ.ά.\nΤο πρόγραμμα παράλληλων εκδηλώσεων που εκπονήθηκε απεικονίζει με εντυπωσιακό τρόπο τις δραστηριότητες του κλάδου.\nΚατά τη διάρκεια της έκθεσης θα διεξαχθούν διάφορες κλαδικές ημερίδες, οι οποίες θα παρέχουν στους επισκέπτες άμεση ενημέρωση για συστήματα, προϊόντα, λύσεις και πρακτικές εφαρμογές. Σε συνδυασμό με τις παρουσιάσεις στα εκθεσιακά περίπτερα των εισηγητών θα συμπληρώνεται η θεωρία μέσω επιλεγμένων πρακτικών εφαρμογών.\nΗ έναρξη των εκδηλώσεων γίνεται μία ημέρα πριν (14.10) την έναρξη της Chillventa με τη συνέχεια του «διεθνούς συμποσίου για αντλίες θερμότητας» το οποίο ξεκίνησε το Σεπτέμβρη του 2007 υπό την αιγίδα του DKV (γερμανικού συνδέσμου τεχνικών ψύξης και κλιματισμού).\nΤην Τετάρτη 15/10, η διοργάνωση VDMA (κλαδικός σύνδεσμος γενικευμένης τεχνολογίας εξαερισμού) προσφέρει στους επισκέπτες ενδιαφέρουσες πληροφορίες για τις νέες εξελίξεις στα συστήματα εξαερισμού που εξοικονομούν ενέργεια.\nΤο κλαδικό ινστιτούτο κλιματισμού κτιρίων (FGK) τη δεύτερη ημέρα της έκθεσης θα παρουσιάσει τις καινοτομίες σε εφαρμογές που ενδιαφέρουν μηχανολόγους και μελετητές. Στο επίκεντρο θα είναι η μείωση εκπομπής διοξειδίου του άνθρακα στην τεχνολογία κλιματισμού, η ανακύκλωση ενέργειας καθώς και τα κριτήρια απόδοσης στην τεχνολογία ψύξης νερού.\nΕπίσης, την ίδια μέρα, η πρωτοπόρος του κλάδου «Eurammon» θα πραγματοποιήσει μια σειρά διαλέξεων για ενημέρωση μηχανικών, τεχνικών ψυκτικών και εργολάβων εγκαταστάσεων για τα πλεονεκτήματα των φυσικών μεθόδων ψύξης.\nΤην τελευταία ημέρα της έκθεσης (17.10) σε μια μεγάλη συνδιοργάνωση του DKV και του κλαδικού ομίλου επίπλων ψύξης θα συζητηθούν διεξοδικά τα θέματα για την κατάσταση της τεχνολογίας, δυνατότητες εξοικονόμησης ενέργειας, μεταφορά των ψυκτικών αλυσίδων και ο έλεγχος των εγκαταστάσεων σύμφωνα με τη διάταξη F-Gas για το γκάζι.\nΚατηγοριοποιημένα ως Εκθέσεις Με ετικέτα: 1425, CHILLVENTA: Διεθνής έκθεση για την τεχνολογία ψύξης, Εκθέσεις (Περιεχόμενα), εξαερισμού και αντλιών θέρμανσης, ΙΟΥΝΙΟΣ 2008, κλιματισμού, Περιεχόμενα


Αντέλ : Η συνήθεια που έκοψε «μαχαίρι» και αδυνάτισε | in.gr\n14 Μαΐου 2020, 13:00\nΗ αδυνατισμένη εικόνα της Αντέλ, όπως η ίδια την έδωσε στη δημοσιότητα μέσα από τον λογαριασμό της στο Instagram, κάνει τον γύρο των social media.\nΗ συνήθεια που κόπηκε\nΆνθρωπος από το στενό, φιλικό περιβάλλον της διάσημης τραγουδίστριας, φαίνεται να έχει μιλήσει για πρώτη φορά στα ξένα μέσα ενημέρωσης και να έχει αναφέρει πως μετά από αυτήν την προσπάθεια, η Adele έχει βρει τον τρόπο να φέρει σε ισορροπία την καριέρα της και τη μητρότητα ενώ βρίσκεται σε πολύ καλό στάδιο τόσο σωματικά, όσο και πνευματικά.\n“Στο παρελθόν το στρες που της δημιουργούσε το να μπορέσει να ισορροπήσει τη δουλειά και τη μητρότητα ήταν πολύ έντονο”, είπε η πηγή στο αμερικανικό People.\nΤο ίδιο άτομο αποκάλυψε όμως και μια από τις συνήθειες, την οποία φαίνεται πως “έκοψε” η Adele, ώστε να μπορέσει να μπει σε ένα σωστό και υγιεινό πρόγραμμα, με στόχο να χάσει βάρος. Σύμφωνα με το αμερικανικό People, η πηγή σημείωσε ότι η τραγουδίστρια σταμάτησε να καταναλώνει αλκοόλ, ενώ επιβεβαίωσε ότι ακολούθησε μια πολύ εξειδικευμένη διατροφή την οποία συνδύασε με μια ρουτίνα σωματικής άσκησης.\nH αποκάλυψη για την εντυπωσιακή αλλαγή\nΣύμφωνα με το boredpanda, ο πρώην προσωπικός γυμναστής της βγήκε μπροστά για να την υπερασπιστεί με ένα post στο Instagram.\nΌπως ανέφερε στην ανάρτησή του:\n«Ως πρώην προσωπικός προπονητής της Αντέλ, θεωρώ ότι είναι απογοητευτικό να διαβάζουμε αρνητικά σχόλια και κατηγορίες που αμφισβητούν τον τρόπο με τον οποίο έχασε βάρος. Μετά την προσωπική μου εμπειρία όταν δούλεψα μαζί της και στα πάνω της και στα κάτω της, έχω να πω ότι πάντα βαδίζει στο ρυθμό της, με τους δικούς της όρους. Ποτέ δεν υπονόμευσε το ταλέντο που της έδωσε ο Θεός.\nΠοτέ δεν προσποιήθηκε ότι ήταν κάτι που δεν ήταν. Αυτό που είδατε ήταν αυτό που έχει συμβεί. Και όλοι το λάτρεψαν! Όταν ξεκινήσαμε το ταξίδι μας μαζί με την Adele, δεν ήταν ποτέ για να γίνει υπερβολικά αδύνατη. Ήταν για να γίνει υγιής .\nΕιδικά μετά την εγκυμοσύνη και μετά τη χειρουργική επέμβαση. Όταν έχασε τα 25 κιλά, ανακοινώθηκε η περιοδεία, έπρεπε να ετοιμαστούμε για ένα εξαντλητικό πρόγραμμα 13 μηνών. Εκείνη την εποχή, η προπόνηση έγινε πιο εντατική και έκανε καλύτερες επιλογές για φαγητό.\nΩς αποτέλεσμα, έχασε σημαντικό βάρος και οι άνθρωποι το έβλεπαν. Ο μετασχηματισμός του σώματός της ήταν είδηση σε όλα τα μέσα ενημέρωσης. Η προσοχή που δημιούργησε ήταν εντυπωσιακή. Από τότε που μετακόμισε στο Λος Άντζελες, είναι σίγουρο ότι υπέστη μερικές σκληρές προσωπικές αλλαγές.\nΕίναι φυσικό ότι με την αλλαγή έρχεται μια νέα αίσθηση του εαυτού μας η οποία θέλει την καλύτερη δυνατή έκδοσή μας. Αγκάλιασε καλύτερες διατροφικές συνήθειες και δεσμεύτηκε για την φυσική της κατάσταση και «ίδρωσε».\nΔεν θα μπορούσα να είμαι πιο περήφανος ή πιο ευτυχισμένος γι ‘αυτήν! Αυτή η μεταμόρφωση δεν προορίζεται για πωλήσεις άλμπουμ, δημοσιότητα ή για να είναι πρότυπο. Το κάνει για τον εαυτό της, για την Adele. Ελπίζω ότι οι άνθρωποι αναγνωρίζουν και εκτιμούν τη σκληρή δουλειά που έκανε η Adele για να βελτιωθεί μόνο, γι’ αυτήν και για την οικογένειάς της.\nΔεν έχασε το βάρος για να φανεί στους άλλους, για να αισθάνονται άσχημα για τον εαυτό τους. Αυτός ο προσωπικός μετασχηματισμός δεν έχει καμία σχέση με εμένα ή εσάς. Είναι για την Adele και πώς θέλει να ζήσει τη ζωή της. Δεν έχει αλλάξει από την Αντέλ με την οποία μεγαλώσαμε και αγαπήσαμε. Απλώς υπάρχει λίγο λιγότερη από αυτήν και είναι αρκετή για όλους».\nΣχετικά άρθρα: ➤ Αντέλ : H αποκάλυψη για την εντυπωσιακή μεταμόρφωσή της ➤ Αντέλ : Διχάζει τους θαυμαστές της η νέα της εμφάνιση ➤ Αντέλ: Εμφάνιση – έκπληξη με μίνι μαύρο φόρεμα\nΝέα Σμύρνη: Με ακολούθησε, τον αισθάνθηκα πίσω μου – Τι λέει η 25χρονη για τον εφιάλτη που έζησε\nΣαρηγιάννης: Οδεύουμε σε τριψήφιο αριθμό κρουσμάτων στα μέσα Ιουνίου\n07/05/2021 | 08:52\nΛένα Παπαρρηγοπούλου: Η Σταρ Ελλάς 2020 που εγκατέλειψε το μόντελινγκ και έγινε συγγραφέας 08:35\nΘα πάθετε... πλάκα με το σπίτι της Δωροθέας Μερκούρη 08:26\nΣτο σφυρί έργο του Basquiat από τον συνιδρυτή του οίκου Valentino 08:13\n«Νυχτοπερπατήματα» αγριογούρουνου στο κέντρο της Θεσσαλονίκης 08:05\nΣυγκινεί ο Μιχάλης Σαράντης: O θάνατος που τον στιγμάτισε 07:56\nΕλλάδα Επεισόδια από αρνητές του κοροναϊού στην Καρδίτσα: Μηνύουν αστυνομικούς και ζητούν... διαγραφή δανείων 3 λεπτά πριν\nTrash MasterChef: Το πιάτο που έκανε τον Κοντιζά να μην καταπιεί την μπουκιά του 10 λεπτά πριν\nΕλλάδα Με ακολούθησε, τον αισθάνθηκα πίσω μου - Τι λέει η 25χρονη από τη Νέα Σμύρνη για τον εφιάλτη που έζησε 12 λεπτά πριν\nΕλλάδα Κύπρος: Σε ισχύ από τη Δευτέρα 10 Μαΐου το CoronaPass 12 λεπτά πριν\nFizz Λένα Παπαρρηγοπούλου: Η Σταρ Ελλάς 2020 που εγκατέλειψε το μόντελινγκ και έγινε συγγραφέας 17 λεπτά πριν\nΕλλάδα Σαρηγιάννης: Οδεύουμε σε τριψήφιο αριθμό κρουσμάτων στα μέσα Ιουνίου 25 λεπτά πριν\nΦωτιά σε νταλίκα στην παλαιά Αθηνών-Κορίνθου: Διεκόπη η κυκλοφορία και στα δύο ρεύματα


Χαρδαλιάς: 10.000 ευρώ πρόστιμο στα μαγαζιά που δεν κλείνουν τα μεσάνυχτα | "Ενδείξεις-Αποδείξεις"\nΣτα 961 τα νέα επιβεβαιωμένα κρούσματα μέσα σε 11 μέρες\nΣτη δεύτερη παράβαση υπάρχει αναστολή λειτουργίας για 20 ημέρες. Κατά την καθιερωμένη εβδομαδιαία ενημέρωση για την πορεία της πανδημίας ο κ. Χαρδαλιάς είπε ότι 1η Αυγούστου μέχρι σήμερα στη χώρα είχαμε 961 νέα επιβεβαιωμένα κρούσματα, γεγονός που οδήγησε στη χθεσινή απόφαση της κυβέρνησης επιβολής νέων μέτρων, ώστε να ανακοπεί την αυξητική τάση της επιδημίας.\nΟ υφυπουργός αναφέρθηκε αναλυτικά στα νέα μέτρα που ανακοίνωσε χθες η κυβέρνηση και ξεκαθάρισε ότι η προσκόμιση αρνητικού τεστ μοριακού ελέγχου (PCR test) για τους εισερχόμενους στη χώρα δεν ισχύει για τα παιδιά μέχρι της ηλικίας των 10 ετών. Από την 1η Ιουλίου έως την 10η Αυγούστου έχουν πραγματοποιηθεί 266.116 μοριακά τεστ σε 2.162.251 εισερχομένων στη χώρα και διαπιστώθηκαν 508 ενεργά κρούσματα κορονοϊού. Από αυτά 164 παραμένουν ενεργά, 243 επέστρεψαν στις χώρες τους, ενώ 101 είναι πλέον μη ενεργοί και παραμένουν στην χώρα μας.\n"Ενδείξεις-Αποδείξεις": Χαρδαλιάς: 10.000 ευρώ πρόστιμο στα μαγαζιά που δεν κλείνουν τα μεσάνυχτα


Αμυράς: Θα παραταθούν τα μέτρα στήριξης αν οι διεθνείς τιμές ενέργειας παραμείνουν υψηλές | Liberal.gr\nΔευτέρα 13 Σεπτεμβρίου 2021, 21:05\nΑμυράς: Θα παραταθούν τα μέτρα στήριξης αν οι διεθνείς τιμές ενέργειας παραμείνουν υψηλές\nΟ βουλευτής του ΚΙΝΑΛ, Βασίλης Κεγκέρογλου, από τη δική του πλευρά, τόνισε πως όσα ανακοίνωσε ο πρωθυπουργός στη ΔΕΘ «δεν είναι απορριπτέα. Αντίθετα, είναι απόλυτα αναγκαία, αλλά δεν αρκούν ούτε μπορούν να έχουν βιωσιμότητα».\nΕπισήμανε πως όσο αναγκαία είναι η στήριξη των αδύναμων σε μια πρώτη φάση, άλλο τόσο αναγκαία είναι η αντιμετώπιση των γενεσιουργών αιτιών. Σήμερα είπε υπάρχει πρόβλημα και στο στήσιμο του μηχανισμού διαμόρφωσης των τιμών, όπως άλλωστε υπάρχει πρόβλημα και σε σχέση με το μείγμα της ενέργειας. Ζήτησε να υπάρξει μηχανισμός ανάσχεσης των ανατιμήσεων που κάνουν οι εταιρείες. Και η δυνατότητα των καταναλωτών να μετέχουν σε συστήματα ενεργειακού συμψηφισμού. Να προχωρήσει δηλαδή το σκέλος της «αναγκαίας ενεργειακής δημοκρατίας», όπως το έχουμε ονομάσει.


Το Μελισσόχορτο είναι πολυετής πόα(10-12 χρόνια), ιθαγενές της νότιας Ευρώπης και της περιοχής της Μεσογείου, αλλά σήμερα καλλιεργείται σε όλο το κόσμο. Το όνομα του προέρχεται από την ελληνική λέξη ΜΕΛΙΣΣΑ και ονομάστηκε έτσι επειδή το νέκταρ από τα άνθη του προσελκύει τις μέλισσες. Είναι από τα καλύτερα μελισσοτροφικά φυτά, όπως και το θυμάρι. Άλλες του ονομασίες, μελισσοβότανο, βάλσαμο λεμονιού, κιτροβάλσαμο. Ανήκει στην οικογένεια Lamiaceae (Χειλανθή) και στην τάξη Lamiales(Λαμιώδη). Το ύψος του κυμαίνεται από 0,5 έως και 1,2 m. Ο βλαστός είναι τετραγωνικός με πολλά κλαδιά, τα φύλλα του είναι ωοειδή, έμμισχα, πριονωτά και έχουν μια ήπια μυρωδιά λεμονιού. Ανθίζει από τα μέσα Ιουνίου και τα άνθη του είναι μικρά και συνήθως λευκά ή ελαφρώς ροδίζοντα. Ρίχνει τα φύλλα του τον χειμώνα, αλλά αντέχει στην παγωνιά(μέχρι -10ο C). Θα το βρούμε και αυτοφυές σε όλη σχεδόν την Ελλάδα(όχι στα ψηλά βουνά), σε περιοχές όμως υγρές ή κοντά σε τρεχούμενο νερό.\nΑναρτήθηκε από Agkathi στις 2:58 μ.μ. Δεν υπάρχουν σχόλια:\nΥπάρχουν δύο τρόποι για να φτιάξει κανείς σαμπουάν στο σπίτι. Ο ένας είναι η αντίδραση σαπωνοποίησης με καυστικό κάλιο(ποτάσα) και όχι με καυστικό νάτριο(σόδα). Αυτή η διαδικασία είναι λίγο περίπλοκη και θέλει αρκετό χρόνο. Σε επόμενη ανάρτηση θα αναφερθώ στις ακριβείς οδηγίες αυτού του τρόπου. Εδώ, με τον δεύτερο τρόπο, θα δείτε πως φτιάχνουμε σαμπουάν γρήγορα (σε 10 λεπτά), ακίνδυνα και χωρίς κάποια εξειδικευμένη γνώση.\n100γρ άσπρο σαπούνι ελιάς\n380γρ έκχυμα από ειδικά βότανα\nΑιθέριο έλαιο 15-20 σταγόνες\n2) Βράζουμε απιονισμένο νερό (ουδέτερο Ph). Μόλις αρχίσει να κοχλάζει το κατεβάζουμε από την φωτιά και το ρίχνουμε σε μια τσαγιέρα. Πριν το σκεπάσουμε ρίχνουμε μέσα βότανα που έχουν καθαρτικές, απολυμαντικές και καλλυντικές ιδιότητες. Μπορείτε να βάλετε φασκόμηλο, θυμάρι, δεντρολίβανο, λεβάντα, χαμομήλι, άρκτιο, δάφνη, δυόσμο, τσουκνίδα, μελισσόχορτο κλπ. Μην τα τσιγκουνευτείτε, βάλτε αρκετή ποσότητα(20-30γρ). Το αφήνετε για 10 λεπτά και μετά το σουρώνετε. Το τελικό τσάι πρέπει να είναι 380γρ.\n3) Παράλληλα τρίβουμε με τον ψιλό τρίφτη μια μπάρα άσπρου σαπουνιού ελιάς(100γρ).\nΑναρτήθηκε από Agkathi στις 6:41 μ.μ. 1 σχόλιο:


Ρ. Σβίγκου: Όνειρα θερινής νυκτός, της διαπλοκής και της ΝΔ, τα περί οικουμενικής κυβέρνησης - Ρεσιτάλ δημαγωγίας και λαϊκισμού από τη ΝΔ στη χτεσινή συζήτηση στη βουλή | ΣΥΡΙΖΑ Συνασπισμός Ριζοσπαστικής Αριστεράς\nΑποσπάσματα παρέμβασης της Εκπροσώπου Τύπου του ΣΥΡΙΖΑ\nΘα σας ρωτήσω ευθέως, αν ετοιμαζόμαστε για καινούργιες εκλογές. Ετοιμάζεστε να κατεβάσετε μέχρι τέλος του χρόνου ένα νομοσχέδιο που έχει πολύ σοβαρά θέματα μέσα, αν έχουν ξεκινήσει ήδη κάποιοι να σας κουνάνε το μαντήλι και να καταψηφίζουν τα μέτρα αυτά, τι θα γίνει στη συνέχεια; Θα αντέξετε να περάσετε όλα αυτά που πρέπει να περάσετε;\nΑυτό που θα βλέπουμε τις επόμενες μέρες είναι όνειρα θερινής νυκτός περί μιας οικουμενικής κυβέρνησης. Αυτά τα οποία, δηλαδή, βλέπαμε και προεκλογικά όταν και ο ίδιος ο κ. Μεϊμαράκης, ο οποίος είναι πρόεδρος της Ν.Δ., αντί να υποστηρίζει την πολιτική πρόταση της Ν.Δ., αντίθετα εξηγούσε τους λόγους για τους οποίους θα πρέπει να γίνει οικουμενική κυβέρνηση. Το βλέπαμε και από τα υπόλοιπα κόμματα. Νομίζω ότι θα συνεχίσουμε να το βλέπουμε και τις επόμενες μέρες.\nΘεωρώ ότι οι βουλευτές που είναι αυτή τη στιγμή στον ΣΥΡΙΖΑ, έχουν γνώση και της συμφωνίας η οποία ψηφίστηκε, όπως βέβαια τη συμφωνία γνώριζε και ο ελληνικός λαός και επέλεξε τον ΣΥΡΙΖΑ για την υλοποιήσει. Γιατί γνώριζε πολύ καλά πώς θα ήταν τα πράγματα αν η συμφωνία αυτή και αν τα ανοιχτά ζητήματα της διαπραγμάτευσης τα άφηναν στην Ν.Δ. για να τα «διαπραγματευτεί». Οπότε, όλοι έχουν επίγνωση των δυσκολιών, όπως όλοι μέσα στον ΣΥΡΙΖΑ έχουν επίγνωση και αυτών που πρέπει να γίνουν για να μπορέσει η χώρα να βγει από την κρίση με την κοινωνία όρθια. Αυτό είναι το ζητούμενο.\nΌπως είπα και πριν, αυτή τη στιγμή ολοκληρώνουμε την πρώτη αξιολόγηση. Το πρόγραμμα του ΣΥΡΙΖΑ, το κυβερνητικό πρόγραμμα δεν εξαντλείται ούτε στην υλοποίηση, ούτε στη διαχείριση του μνημονίου. Χρειάζεται να κάνουμε πολλά περισσότερα πράγματα και σε επίπεδο κράτους και σε επίπεδο δημόσιας διοίκησης και σε επίπεδο ενός νέου φορολογικού συστήματος δίκαιου και αναδιανεμητικού. Οπότε, θα κριθούμε ως προς αυτά και θεωρώ ότι η κοινοβουλευτική πλειοψηφία είναι αρκετή για να μπορέσουν να υλοποιηθούν αυτά για τα οποία έχουμε δεσμευτεί.\nΟι 153; Χθες κάποιοι βουλευτές ψήφισαν στην δεύτερη ανάγνωση. Έτρεμε το φυλλοκάρδι σας υποθέτω. Δέχεστε να περάσετε αυτά τα μέτρα;\nΚα Τσαπανίδου, προαναγγέλλετε μέτρα, τα οποία ακόμα δεν έχουμε δει. Όπως τις προηγούμενες δύο εβδομάδες, όταν γινόταν η συζήτηση για τα ισοδύναμα για τον ΦΠΑ στην ιδιωτική εκπαίδευση, από τα κανάλια υπήρχε μια καταιγίδα μέτρων τα οποία θα ερχόντουσαν σε αυτό το νομοσχέδιο, τα οποία βέβαια ποτέ δεν ήρθαν.\nΘέλω να πω ότι αν είναι ο δημόσιος λόγος και η δημόσια συζήτηση να καλύπτεται από μια καταιγίδα περί δήθεν νέων μέτρων, δεν βοηθάει νομίζω και τη συζήτηση που πρέπει να γίνει στα πραγματικά διακυβεύματα.\nΕμείς, δεν λέμε ότι η κατάσταση είναι εύκολη. Το αντίθετο λέμε. Δεν λέμε ότι υπάρχει μια «κοιλάδα μνημονιακής ευφορίας», ένα «success story» το οποίο έλεγαν οι προηγούμενοι από εμάς και είδαμε τα αποτελέσματά του στις ζωές μας. Λέμε ότι τα πράγματα είναι πολύ δύσκολα, ότι σε μια σειρά πραγμάτων η κοινωνία και η οικονομία έχουν ισοπεδωθεί και αυτό που προσπαθούμε να κάνουμε είναι να δώσουμε ανάσες και στην οικονομία, αλλά κυρίως και με βάση αυτά που θα γίνουν στην οικονομία, να δώσουμε ανάσες και στην κοινωνία. Αυτό προσπαθήσαμε να κάνουμε και με το χθεσινό νομοσχέδιο και αυτό θα συνεχίσουμε να κάνουμε.\nκα Σβίγκου, είσαστε αντίθετοι σε καθετί που είχατε πει.\nΚατ’ αρχήν ένα πρώτο σχόλιο γι’ αυτά που είπε η κα Βούλτεψη και μετά θα συνεχίσουμε στις ερωτήσεις σας. Αυτό που βλέπουμε, όχι μόνο από την κα Βούλτεψη, το είδαμε και χθες από τους εκπροσώπους της Ν.Δ., είναι ένα απίστευτο ρεσιτάλ και δημαγωγίας και λαϊκισμού. Από εκεί που και η Ν.Δ. είχε συμφωνήσει στην πλήρη απελευθέρωση των πλειστηριασμών – σας θυμίζω την απάντηση του αντιπροέδρου της Κομισιόν, κ. Κατάινεν, στον κ. Παπαδημούλη τον Οκτώβρη του 2013…\nΒούλτεψη: όχι δεν υπάρχει αυτό….. Δηλαδή, στηριχθήκατε σε μια απάντηση του Κατάινεν;\nΕντάξει, αντιπρόεδρος της Κομισιόν ήταν…. κα Βούλτεψη. Εσείς είχατε κάνει νόμους οι οποίοι μετέθεταν το πρόβλημα… Αυτό που έγινε όταν ήσασταν κυβέρνηση είναι ότι εκτινάχθηκαν στο 40% τα κόκκινα δάνεια.\nΟ ελληνικός λαός μας ψήφισε για να βγάλουμε τη χώρα από την κρίση και για να μην συνεχιστεί το καθεστώς ασυδοσίας και διαφθοράς το οποίο είχε θεσπίσει η δικιά σας κυβέρνηση. Και θα έπρεπε κάποια στιγμή και η Ν.Δ. να κάνει την αυτοκριτική της γιατί είναι σαν να κατεβήκατε τώρα στη χώρα με το ελικόπτερο. Λες και δεν ξέρετε τι συνέβαινε τόσα χρόνια στη χώρα, δεν γνωρίζατε.\nΑλλά, για να μιλήσουμε για το σήμερα, επειδή έπιασε ξαφνικά τη Ν.Δ. μια «αντιμνημονιακή» ρητορεία. Έχετε δει στην Ευρώπη να ψελλίσει τίποτα το προηγούμενο διάστημα η ΝΔ υπέρ των αδυνάτων και κατά της απελευθέρωσης των πλειστηριασμών; Όταν έγινε η τελευταία συνάντηση του Ευρωπαϊκού Λαϊκού Κόμματος, και πήγαν τέσσερεις υποψήφιοι δικοί σας, ένας από αυτούς είπε το ο,τιδήποτε εκεί;\nΚάτι τελευταίο. Είστε μόνο 153. Είναι λίγοι βουλευτές για να περάσετε όλα αυτά που έχετε να περάσετε. Θέλω να σας ρωτήσω, έχετε plan B; Έχετε προσεγγίσει, σκέφτεστε να κάνετε ευρύτερες συμμαχίες μέσα στο Κοινοβούλιο; Θα πάτε να χτυπήσετε την πόρτα του ΠΑΣΟΚ; Θα πάτε να χτυπήσετε την πόρτα του ΠΟΤΑΜΙΟΥ; Θα δείτε ξανά τη Ν.Δ. με άλλο μάτι; Ή σε περίπτωση που άλλοι 2,3 σας πουν «άντε, γεια σας» θα πάτε τη χώρα ξανά σε εκλογές; Να είμαστε έτοιμοι για τι πράγμα;\nΟύτε εκλογές, ούτε οικουμενικές κυβερνήσεις που είναι όνειρα θερινής νυκτός και της διαπλοκής και του ΠΑΣΟΚ και της Ν.Δ., γιατί θέλουν να συνεχίσουν αυτό το οποίο ξεκίνησαν. Οι Έλληνες πολίτες βλέπουν και κρίνουν. Επίσης, εσείς μιλάτε για «διάσπαση» του ΣΥΡΙΖΑ, άμα δείτε την κατάσταση εσωκομματικά στην Ν.Δ., το ποιος πηγαίνει σε διάσπαση νομίζω ότι είναι ηλίου φαεινότερο….


All About Orchids and Houseplants: FAQ...Χρησιμοποιούμε λίπασμα στις ανθισμένες ορχιδέες;\nFAQ...Χρησιμοποιούμε λίπασμα στις ανθισμένες ορχιδέες;\nΘυμάμαι ακόμη την ημέρα που αγορά την πρώτη μου ορχιδέα. Ήταν Μάρτιος καλή ώρα. Μαζί με το φυτό ζήτησα να αγοράσω και ένα λίπασμα ειδικό για ορχιδέες. Θυμάμαι ακόμη το έντρομο βλέμμα της πωλήτριας. Μην βάζεις λίπασμα μου είπε όσο είναι ανθισμένη. Θα την κάψεις. Ναι, ναι, της απάντησα, θα το πάρω όμως για να το έχω για αργότερα για να μην ξαναέρχομαι.\nΟρχιδέα και λίπασμα ήρθαν σπίτι. Διάβασα τις οδηγίες χρήσης και προβληματίστηκα. Έγραφε, εφαρμογή από Μάρτιο μέχρι Οκτώβριο. Δεν ανέφερε τίποτα του τύπου, μην το χρησιμοποιείται σε ανθισμένα φυτά. Και τώρα τι κάνω; Πολλά τα προβλήματα μετά την αγορά της πρώτης ορχιδέας. Που θα τη βάλω, πόσο φως, πόσο νερό, πόση τροφή και πότε. Διάβασα, ρώτησα, έμαθα. Ότι αναπτύσσεται χρειάζεται τροφή και ανάλογα τη φάση της ανάπτυξης, η τροφή θα πρέπει να προσαρμόζεται αντίστοιχα. Συμπέρασμα. Μια ορχιδέα που βρίσκεται σε ανάπτυξη πάντα χρειάζεται λίπασμα. Η μόνη εξαίρεση αφορά τα γένη εκείνα που πέφτουν σε χειμερία νάρκη όπως το Dendrobium.\nH Phalaenopsis, το πιο κοινό γένος στα σπίτια μας, δεν κοιμάται σχεδόν ποτέ. Το φθινόπωρο και το χειμώνα αναπτύσσει ανθοφόρους, την άνοιξη και το καλοκαίρι νέα φύλλα και ρίζες και πολλές φορές όλα αυτά μαζί. Άρα, χρειάζεται τροφή και μάλιστα διαφορετική ανάλογα με την περίσταση. Μια ορχιδέα όμως που βρίσκεται σε κατάσταση full bloom (έχει δηλαδή ανοίξει όλα της τα μπουμπούκια) δεν χρειάζεται τροφή. Περιμένει τις μελισσούλες για να ολοκληρώσει την αναπαραγωγική της διαδικασία. Πραγματικά σε αυτή τη φάση η ορχιδέα μοιάζει με ένα φυτό που έχει παγώσει στο χρόνο, χωρίς όμως αυτό να είναι ο κανόνας.\nΣίγουρα αν της βάλουμε λίπασμα δεν πρόκειται να καεί όπως είπε η πωλήτρια. Ένα φυτό καίγεται από το λίπασμα μόνο αν είναι στεγνό ή η υπερβολική ποσότητα του λιπάσματος το αφυδατώσει. Αυτό είναι πολύ δύσκολο να συμβεί όταν κάνουμε ορθή χρήση υδροδιαλυτών λιπασμάτων σε όχι εντελώς στεγνά φυτά. Στην πλειοψηφία τους τα περισσότερα λιπάσματα για ορχιδέες είναι πολύ ελαφριά στη σύνθεσή τους και σπανίως κάνουν ζημιά. Στην κατάσταση όμως αυτή, της πλήρους ανθοφορίας, το λίπασμα είναι εντελώς περιττό. Αν όμως παρατηρείτε σημάδια ανάπτυξης - νέα φύλλα, ρίζες - βάλτε τη λίπανση σταδιακά στο πρόγραμμα και μην την παραλείπετε πότε. Τέλος μην περιμένετε θεαματικά αποτελέσματα από τη χρήση λιπασμάτων. Τα λιπάσματα δεν είναι ορμόνες. Το αποτέλεσμα ενός τακτικού προγράμματος λίπανσης δείχνει πάντα σε βάθος χρόνου.\nTip. Πολλοί καλλιεργητικές συστήνουν τη διακοπή της χρήσης λιπασμάτων κατά την περίοδο που σχηματίζονται μπουμπούκια. Η αλήθεια είναι ότι η φάση αυτή είναι μια από τις πιο ευάλωτες στην ανάπτυξη κάθε φυτού και η οποιαδήποτε διατάραξη της ισορροπίας του μπορεί να οδηγήσει στην αποβολή των μπουμπουκιών. Αν λοιπόν κατά την περίοδο της ανάπτυξης, η ορχιδέα λιπαίνονταν τακτικά, μπορούμε να διακόψουμε σταδιακά τη λίπανση μέχρι να δούμε νέα φύλλα οι ρίζες. (δείτε εδώ το σχετικό για τη λίπανση βίντεο)\nLabels: Λίπανση , FAQ , Phalaenopsis , Plant Care